text:
λόγους που προέκυψαν αφού είχε καταβληθεί το τέλος, εφαρμόζεται η παράγραφος 1.5.
 1.5.
 Τα τέλη καταβάλλονται με τραπεζικό έμβασμα σε έναν από τους τραπεζικούς λογαριασμούς που αναφέρονται στο κεφάλαιο Ι, παράγραφος 4. Σε περίπτωση καθ’ υπέρβαση εισπραχθέντων, το Δημόσιο Ταμείο της Μαυριτανίας, χορηγεί στον πλοιοκτήτη ή στον ναυτικό πράκτορά του πιστωτικό δελτίο. Το εν λόγω πιστωτικό δελτίο μπορεί να αφαιρεθεί από μεταγενέστερη πληρωμή.
 1.6.
 Η Ένωση προβαίνει σε οικονομική εκκαθάριση με βάση τα αθροιστικά αλιεύματα στη βάση δεδομένων της και τα ποσά του τέλους και της καταβληθείσας προκαταβολής (εκτός του φόρου υπέρ τρίτων) και τη διαβιβάζει στη Μαυριτανία για έλεγχο της συνοχής με τα τέλη που έχουν υπολογιστεί από τη Μαυριτανία σύμφωνα με την παράγραφο 1.2.
 Σε περίπτωση διαφωνίας όσον αφορά το ύψος των τελών, τα δύο Μέρη διαβουλεύονται αμελλητί, μεταξύ άλλων στο πλαίσιο της μικτής επιτροπής, εφόσον απαιτείται, και διεξάγουν επαλήθευση της εκκαθάρισης των αλιευμάτων καθώς και του υπολογισμού των αντίστοιχων τελών.
 1.7.
 Η οριστική εκκαθάριση των ετήσιων αλιευμάτων συμφωνείται από τα Μέρη στο πλαίσιο της μικτής επιτροπής.
 2. Τέλη που πληρώνονται σε είδος
 2.1.
 Οι πλοιοκτήτες μηχανοτρατών-ψυγείων πελαγικής αλιείας και σκαφών αλιείας γαρίδας (όσον αφορά τα παρεμπίπτοντα αλιεύματα ιχθύων) της Ένωσης, τα οποία αλιεύουν στο πλαίσιο του πρωτοκόλλου, συμβάλλουν στην πολιτική διανομής ιχθύων στους ενδεείς πληθυσμούς, σε ποσοστό 2 % των μεταφορτωθέντων πελαγικών τους αλιευμάτων.
 2.2.
 Όσον αφορά τις μηχανότρατες-ψυγεία της κατηγορίας 6, το ποσοστό 2 % πρέπει να υπολογίζεται επί του συνόλου των αλιευμάτων, αδιακρίτως είδους, ανεξαρτήτως της εμπορικής τους αξίας, και προστίθεται στο σύνολο των επιτρεπομένων αλιευμάτων (TAC). Τα αλιεύματα που παραδίδονται στο πλαίσιο των τελών που πληρώνονται σε είδος αντικατοπτρίζουν τη σύνθεση των αλιευμάτων ανά είδος επί του σκάφους κατά τη στιγμή της μεταφόρτωσης του εν λόγω ποσοστού 2 %.
 Ωστόσο, όσον αφορά τα σκάφη που αλιεύουν σαυρίδι και σκουμπρί, το ποσοστό 2 % είναι δυνατόν να λαμβάνεται από τα αλιεύματα μεγέθους L ή, ελλείψει αυτού, μεγέθους M.
 Όσον αφορά τα σκάφη της κατηγορίας 1, το ποσοστό 2 % υπολογίζεται επί του συνόλου των παρεμπιπτόντων αλιευμάτων.
 2.3.
 Η παράδοση των αλιευμάτων στο πλαίσιο των τελών που πληρώνονται σε είδος πραγματοποιείται στην εθνική εταιρεία διανομής ψαριών της Μαυριτανίας («εθνική εταιρεία διανομής ψαριών»). Το έντυπο παραλαβής του εν λόγω τέλους σε είδος συμπληρώνεται συστηματικά και υπογράφεται από εκπρόσωπο της εθνικής εταιρείας διανομής ψαριών.Αντίγραφο του εντύπου αυτού παραδίδεται στον πλοίαρχο του σκάφους.
 2.4.
 Η παράδοση των αλιευμάτων στο πλαίσιο των τελών που πληρώνονται σε είδος δύναται να πραγματοποιείται ανά εκφόρτωση στην αποβάθρα ή ανά μεταφόρτωση σε αγκυροβόλιο. Σε περίπτωση μεταφόρτωσης σε αγκυροβόλιο, τα σκάφη από τα οποία πραγματοποιείται η εκφόρτωση των ως άνω αλιευμάτων είναι πλήρως προσαρμοσμένα στις απαιτούμενες εργασίες, προκειμένου να διασφαλίζεται η ομαλή διεξαγωγή τους. Ο πλοίαρχος του σκάφους πελαγικής αλιείας, σε συνεννόηση με τον ναυτικό του πράκτορα και με την εθνική εταιρεία διανομής ψαριών, μπορεί να επιλέξει το πλοίο της Μαυριτανίας που προσφέρεται καλύτερα για τη διεξαγωγή των προαναφερόμενων εργασιών.
 2.5.
 Σε περίπτωση πρόδηλου κινδύνου ή προσβολής της ασφάλειας αλιευτικού σκάφους, σκάφους της Μαυριτανίας ή των πληρωμάτων τους, ο πλοίαρχος του αλιευτικού σκάφους μπορεί να


text:
αρνηθεί να προχωρήσει στην εκφόρτωση των αλιευμάτων με το εν λόγω σκάφος Μαυριτανίας. Στην περίπτωση αυτή παραπέμπει το θέμα στον εκπρόσωπο της εθνικής εταιρείας διανομής ψαριών που του παρέχει άλλο σκάφος.
 2.6.
 Οι εργασίες εκφόρτωσης των αλιευμάτων στο πλαίσιο των τελών που πληρώνονται σε είδος προγραμματίζονται και να διοργανώνονται έτσι ώστε να μην επηρεάζεται κατά τρόπο ασυνήθη η εύρυθμη λειτουργία των δραστηριοτήτων του αλιευτικού σκάφους.
 2.7.
 Σε περίπτωση ανεπάρκειας αποθήκευσης των αλιευμάτων στο σημείο εκφόρτωσης, ο πλοίαρχος του αλιευτικού σκάφους απαλλάσσεται της υποχρέωσης εκφόρτωσης αλιευμάτων που αντιστοιχούν στα τέλη που πληρώνονται σε είδος, κατά τρόπο πλήρη και οριστικό για το αντίστοιχο ταξίδι. Του παραδίδεται τότε βεβαίωση από τον εκπρόσωπο της εθνικής εταιρείας διανομής ψαριών, στην οποία πιστοποιείται ότι τα αλιεύματα που αντιστοιχούσαν στο τέλος δεν ήταν δυνατόν να εκφορτωθούν λόγω έλλειψης αποθηκευτικού χώρου στην ξηρά. Τα αλιεύματα που δεν εκφορτώνονται λόγω μη επαρκούς αποθηκευτικού χώρου και διατηρούνται επί του σκάφους θα αφαιρούνται από τα TAC.
 2.8.
 Αποκλείεται ρητά κάθε άλλη μορφή επιβαλλόμενων εισφορών, πλην των τελών που πληρώνονται σε είδος. Τα εν λόγω τέλη δεν δύνανται σε καμία περίπτωση να μετατραπούν σε χρηματικό ισοδύναμο, ούτε να αποτελέσουν αντικείμενο σύστασης χρέους.
 2.9.
 Τα αλιεύματα που αντιστοιχούν σε τέλη που πληρώνονται σε είδος βαρύνουν την εθνική εταιρεία διανομής ψαριών και διατίθενται υπέρ των ενδεών πληθυσμών υπό τους όρους που προβλέπονται από τη νομοθεσία της Μαυριτανίας.
 2.10.
 Η εθνική εταιρεία διανομής ψαριών καταρτίζει ετήσια έκθεση σχετικά με τη χρησιμοποίηση του εν λόγω τέλους σε είδος, τους δικαιούχους, τις διατεθείσες ποσότητες και τους όρους κατανομής αυτών των ποσοτήτων. Η έκθεση αυτή αξιολογείται από τη μικτή επιτροπή.
 2.11.
 Σε περίπτωση δυσχέρειας κατά την εφαρμογή της παραγράφου 2, τα Μέρη διαβουλεύονται, μεταξύ άλλων στο πλαίσιο της μικτής επιτροπής, ώστε να ανταλλάσσουν κάθε χρήσιμη πληροφορία σχετικά με την εφαρμογή αυτή και να εντοπιστούν οι πλέον κατάλληλες λύσεις για την αντιμετώπιση των εν λόγω δυσχερειών.
 3. Φόρος υπέρ τρίτων
 3.1.
 Ο φόρος υπέρ τρίτων για τα σκάφη αλιείας καταβάλλεται σε συνάλλαγμα, σύμφωνα με το διάταγμα (1) θέσπισης του φόρου υπέρ τρίτων, βάσει της παρακάτω κλίμακας:
 Κατηγορία αλιείας Οστρακόδερμα, Κεφαλόποδα και Βενθοπελαγικά είδη:
 ισχύει για τις κατηγορίες 1, 2, 2α και 3
 Χωρητικότητα (σε GT)
 Ποσό ανά τρίμηνο (MRU)
 < 99
 5 000
 100 -200
 10 000
 201 -400
 20 000
 401 -600
 40 000
 > 600
 60 000
 Κατηγορία αλιείας Άκρως μεταναστευτικά και Πελαγικά είδη:
 ισχύει για τις κατηγορίες 4, 5, 6 και 7
 Χωρητικότητα
 Ποσό ανά μήνα (MRU)
 < 2 000
 5 000
 2 001 -3 000
 15 000
 3 001 -5 000
 50 000
 5 001 -7 000
 75 000
 7 001 -9 000
 100 000
 > 9 000
 130 000
 3.2.
 Με εξαίρεση τις κατηγορίες 4 και 5, ο φόρος υπέρ τρίτων οφείλεται για κάθε πλήρες τρίμηνο, ανεξάρτητα από την ενδεχόμενη ύπαρξη περιόδου βιολογικής ανάπαυσης.
 3.3.
 Η συναλλαγματική ισοτιμία (MRU/EUR) που χρησιμοποιείται για την πληρωμή του φόρου υπέρ τρίτων για το ημερολογιακό έτος είναι ο μέσος όρος του προηγουμένου έτους όπως υπολογίζεται από την Κεντρική Τράπεζα της Μαυριτανίας και διαβιβάζεται από το Υπουργείο το αργότερο

type: contracts

jurisdiction: EU


text:
την 1η Δεκεμβρίου του έτους που προηγείται της εφαρμογής του. Σε περίπτωση μη κοινοποίησης αυτής της ισοτιμίας, εφαρμόζεται η προηγούμενη ισοτιμία.
 3.4.
 Ένα τρίμηνο αντιστοιχεί στην περίοδο των τριών μηνών που αρχίζει είτε την 1η Οκτωβρίου είτε την 1η Ιανουαρίου, είτε την 1η Απριλίου, είτε την 1η Ιουλίου, εκτός της πρώτης και της τελευταίας περιόδου εφαρμογής του πρωτοκόλλου.
 4. Ειδικές διατάξεις που εφαρμόζονται στα θυνναλιευτικά σκάφη
 4.1.
 Οι δηλώσεις αλιευμάτων που συντάσσονται από κάθε πλοίαρχο θυνναλιευτικού σκάφους και διαβιβάζονται καθημερινά μέσω του ηλεκτρονικού συστήματος αναφοράς (ERS) στην ακτοφυλακή της Μαυριτανίας χρησιμοποιούνται από τα εθνικά επιστημονικά ιδρύματα όπως το IRD (Institut de Recherche pour le Développement/Ινστιτούτο Αναπτυξιακής Έρευνας), το ΙΕΟ (Instituto Español de Oceanografia/Ισπανικό Ωκεανογραφικό Ινστιτούτο) και το IPMA (Instituto Português do Mar e da Atmosfera/Πορτογαλικό Ινστιτούτο Θαλασσών και Ατμόσφαιρας). Διαβιβάζονται επίσης από την Ένωση ηλεκτρονικά στο IMROP (Ινστιτούτο Ωκεανογραφικών και Αλιευτικών Ερευνών της Μαυριτανίας) σε ετήσια βάση.
 4.2.
 Η Ένωση προβαίνει, για κάθε θυνναλιευτικό σκάφος, με βάση τα αθροιστικά αλιεύματα στη βάση δεδομένων της, τα εφαρμοζόμενα τέλη και τις καταβληθείσες προκαταβολές, σε τελική εκκαθάριση των τελών που οφείλει το σκάφος για την αλιευτική δραστηριότητα που αντιστοιχεί στο προηγούμενο ημερολογιακό έτος.
 4.3.
 Η Ένωση κοινοποιεί την τελική αυτή εκκαθάριση στη Μαυριτανία και στον πλοιοκτήτη έως τις 30 Ιουνίου του έτους που ακολουθεί το έτος κατά τη διάρκεια του οποίου αλιεύθηκαν τα οικεία αλιεύματα.
 4.4.
 Εντός προθεσμίας 30 ημερών από την ημερομηνία διαβίβασης, η Μαυριτανία μπορεί να αμφισβητήσει το ποσό της τελικής εκκαθάρισης με βάση αποδεικτικά στοιχεία. Σε περίπτωση διαφωνίας, τα Μέρη διαβουλεύονται στο πλαίσιο της μικτής επιτροπής. Σε περίπτωση που η Μαυριτανία δεν προβάλει αντιρρήσεις εντός προθεσμίας 30 ημερών, το ποσό της τελικής εκκαθάρισης θεωρείται ότι έχει εγκριθεί.
 4.5.
 Εάν η τελική εκκαθάριση είναι υψηλότερη από τα προκαταβληθέντα κατ’ αποκοπήν τέλη που έχουν καταβληθεί για τη χορήγηση άδειας, ο πλοιοκτήτης καταβάλλει το υπόλοιπο εντός προθεσμίας 45 ημερών από την έγκριση της εκκαθάρισης από την Μαυριτανία. Σε περίπτωση που το ποσό της τελικής εκκαθάρισης είναι χαμηλότερο από τα προκαταβληθέντα κατ’ αποκοπήν τέλη, το υπόλοιπο ποσό δεν επιστρέφεται στον πλοιοκτήτη.
 4.6.
 Ο φόρος υπέρ τρίτων καταβάλλεται αναλόγως του χρόνου παραμονής των σκαφών στην ζώνη αλιείας. Οι αντίστοιχες μηνιαίες καταβολές θεωρείται ότι αντιστοιχούν σε περιόδους 30 ημερών πραγματικής αλιείας. Η παρούσα διάταξη διαφυλάσσει τον αδιαίρετο χαρακτήρα του φόρου αυτού, συνεπώς οφείλεται για κάθε μηνιαία περίοδο που έχει αρχίσει.
 4.7.
 Ένα σκάφος το οποίο αλίευσε από 1 ως 30 ημέρες κατά τη διάρκεια του έτους καταβάλλει φόρο για ένα μήνα. Η δεύτερη μηνιαία δόση του φόρου αυτού οφείλεται μετά την πρώτη περίοδο των 30 ημερών και ούτω καθεξής.
 Οι συμπληρωματικές μηνιαίες δόσεις καταβάλλονται το αργότερο 10 ημέρες μετά την πρώτη ημέρα κάθε συμπληρωματικής περιόδου.
 ΚΕΦΑΛΑΙΟ IV
 ΔΗΛΩΣΗ ΑΛΙΕΥΜΑΤΩΝ
 1. Ηλεκτρονικό σύστημα αναφοράς (Electronic Reporting System - ERS)
 1.1.
 Τα Μέρη δεσμεύονται να εγκαταστήσουν και να συντηρούν τα συστήματα ΤΠ που είναι αναγκαία για τη διασφάλιση της ηλεκτρονικής ανταλλαγής όλων των πληροφοριών που σχετίζονται με την εφαρμογή της αλιευτικής συμφωνίας.
 1.2.
 Το κράτος σημαίας και η Μαυριτανία ορίζουν από έναν ανταποκριτή ERS, ο οποίος ενεργεί ως


text:
σημείο επαφής για θέματα που αφορούν την εφαρμογή της παρούσας παραγράφου 1, και κοινοποιούν αμοιβαία τα στοιχεία επικοινωνίας των ανταποκριτών ERS τους και, κατά περίπτωση, επικαιροποιούν τα εν λόγω στοιχεία χωρίς καθυστέρηση.
 1.3.
 Τα Μέρη συμφωνούν ότι, σε πρώτη φάση, χρησιμοποιείται το πρότυπο ERS 3.1 για την ανταλλαγή των πληροφοριών που σχετίζονται με το ημερολόγιο πλοίου αλλά ότι εν καιρώ θα υπάρξει μετάβαση στο πρότυπο UN / FLUX (United Nations / Fisheries Language for Universal eXchange) που αναφέρεται στο προσάρτημα 8 (FLUX ERS).
 1.4.
 Τα Μέρη καθορίζουν και εγκρίνουν, στο πλαίσιο της μικτής επιτροπής, τις λεπτομερείς ρυθμίσεις για την εφαρμογή των διαφόρων ηλεκτρονικών ανταλλαγών, και ιδίως για τη δήλωση των αλιευμάτων μέσω του ηλεκτρονικού συστήματος καταγραφής και δήλωσης (ERS).
 1.5.
 Μόλις το ERS καταστεί πλήρως λειτουργικό, σκάφη μη εξοπλισμένα με ERS δεν θα επιτρέπεται να ασκούν αλιευτικές δραστηριότητες δυνάμει του πρωτοκόλλου.
 1.6.
 Η Μαυριτανία και η Ένωση αλληλοενημερώνονται αμέσως για οποιαδήποτε δυσλειτουργία συστήματος ΤΠ που εμποδίζει την επικοινωνία μεταξύ των Κέντρων Παρακολούθησης Αλιείας (ΚΠΑ). Στις περιπτώσεις αυτές, εφαρμόζεται η παράγραφος 4.
 2. Ημερολόγιο αλιείας: γενικές διατάξεις
 2.1.
 Ο πλοίαρχος σκάφους της Ένωσης που ασκεί αλιευτικές δραστηριότητες στο πλαίσιο του πρωτοκόλλου τηρεί ηλεκτρονικό ημερολόγιο αλιείας, το οποίο είναι ενσωματωμένο σε ηλεκτρονικό σύστημα καταγραφής και αναφοράς (ERS).
 2.2.
 Ο πλοίαρχος είναι υπεύθυνος για την ακρίβεια των δεδομένων που καταγράφονται στο ηλεκτρονικό ημερολόγιο αλιείας. Το ημερολόγιο αλιείας περιέχει τουλάχιστον τις πληροφορίες που περιλαμβάνονται στην παράγραφο 3.3, συμμορφώνεται με τις διατάξεις που συνομολογούνται μεταξύ των Μερών και λαμβάνει υπόψη τις σχετικές αποφάσεις και συστάσεις της ICCAT.
 2.3.
 Το κράτος σημαίας και η Μαυριτανία διασφαλίζουν ότι διαθέτουν τον εξοπλισμό πληροφορικής και το λογισμικό που απαιτούνται για την αυτόματη διαβίβαση των δεδομένων ERS, και θέτουν σε εφαρμογή τις αναγκαίες διαδικασίες για την εύρυθμη λειτουργία τους.
 2.4.
 Το κράτος σημαίας διασφαλίζει την παραλαβή και την καταχώριση των δεδομένων αυτών σε ηλεκτρονική βάση δεδομένων με σκοπό την ασφαλή τους φύλαξη για χρονική περίοδο τουλάχιστον 36 μηνών από την έναρξη του αλιευτικού ταξιδιού.
 2.5.
 Το ΚΠΑ του κράτους σημαίας διασφαλίζει την αυτόματη διαβίβαση των ημερολογίων αλιείας στην ακτοφυλακή της Μαυριτανίας μέσω του ERS, σε καθημερινή βάση, και για όσο διάστημα το σκάφος βρίσκεται εντός της αλιευτικής ζώνης, ακόμη και αν τα αλιεύματά του είναι μηδενικά.
 2.6.
 Η μη τήρηση των παραγράφων 2.1 ή 2.2 έχει ως αποτέλεσμα, με την επιφύλαξη των προβλεπόμενων ποινών από την νομοθεσία της Μαυριτανίας, την αυτόματη αναστολή της άδειας αλιείας έως ότου ο πλοιοκτήτης εκπληρώσει τις υποχρεώσεις του.
 3. Δεδομένα των ηλεκτρονικών ημερολογίων αλιείας
 3.1.
 Ο πλοίαρχος καταγράφει κάθε ημέρα τις εκτιμώμενες ποσότητες κάθε είδους που αλιεύεται και φυλάσσεται στο σκάφος ή απορρίπτεται στη θάλασσα, για κάθε αλιευτική δραστηριότητα. Οι εκτιμώμενες ποσότητες των ειδών που αλιεύονται ή απορρίπτονται πρέπει να καταγράφονται ανεξάρτητα από το εκάστοτε βάρος τους.
 3.2.
 Αν δεν ασκείται αλιευτική δραστηριότητα, καταγράφεται το στίγμα του σκάφους στις 23:59.
 3.3.
 Τα δεδομένα του ημερολογίου αλιείας διαβιβάζονται αυτόματα και σε καθημερινή βάση στο ΚΠΑ του κράτους σημαίας. Τα δεδομένα που διαβιβάζονται περιλαμβάνουν τουλάχιστον τα ακόλουθα στοιχεία:
 α)
 τους αριθμούς ταυτοποίησης OMI ή CFR (αριθμός μητρώου


text:
σκαφών της Ένωσης) και το όνομα του σκάφους·
 β)
 την ημερομηνία και την ώρα απόπλου από τον, και κατάπλου στον, λιμένα της Μαυριτανίας·
 γ)
 τον τριψήφιο αλφαβητικό κωδικό FAO κάθε είδους·
 δ)
 τη σχετική γεωγραφική ζώνη στην οποία πραγματοποιήθηκαν οι αλιεύσεις·
 ε)
 την ημερομηνία και την ώρα αλίευσης·
 στ)
 τον τύπο εργαλείων και τις τεχνικές προδιαγραφές·
 ζ)
 τις εκτιμώμενες ποσότητες κάθε είδους ιχθύων που φυλάσσονται στο σκάφος, σε χιλιόγραμμα βάρους ζωντανών αλιευμάτων ή, κατά περίπτωση, τον αριθμό των αλιευμάτων·
 η)
 τις εκτιμώμενες ποσότητες κάθε είδους ιχθύων που απορρίπτονται, σε χιλιόγραμμα βάρους ζωντανών αλιευμάτων ή, κατά περίπτωση, τον αριθμό των αλιευμάτων.
 4. Τεχνική βλάβη ή βλάβη που επηρεάζει την καταγραφή επί του σκάφους και τη διαβίβαση ηλεκτρονικών αναφορών από το σκάφος
 4.1.
 Το ΚΠΑ του κράτους σημαίας και η ακτοφυλακή της Μαυριτανίας αλληλοενημερώνονται αμελλητί για οποιοδήποτε συμβάν μπορεί να αλλοιώσει τη διαβίβαση των δεδομένων ERS από ένα ή περισσότερα σκάφη.
 4.2.
 Αν η ακτοφυλακή της Μαυριτανίας δεν λάβει τα δεδομένα που πρέπει να διαβιβαστούν από ένα σκάφος, ενημερώνει χωρίς καθυστέρηση το ΚΠΑ του κράτους σημαίας. Το ΚΠΑ του κράτους σημαίας διερευνά άμεσα τις αιτίες της μη παραλαβής των δεδομένων ERS και ενημερώνει την ακτοφυλακή της Μαυριτανίας για το αποτέλεσμα των εν λόγω ερευνών.
 4.3.
 Αν παρουσιαστεί βλάβη κατά τη διαβίβαση δεδομένων μεταξύ του σκάφους και του ΚΠΑ του κράτους σημαίας, το κράτος σημαίας ενημερώνει άμεσα τον πλοίαρχο ή τον επιχειρηματία του σκάφους ή, ελλείψει αυτού, τον εκπρόσωπό του. Μετά την παραλαβή της εν λόγω κοινοποίησης, ο πλοίαρχος του σκάφους διαβιβάζει τα δεδομένα που λείπουν στις αρμόδιες αρχές του κράτους σημαίας με κάθε κατάλληλο τηλεπικοινωνιακό μέσο, κάθε ημέρα και το αργότερο μέχρι τις 23:59.
 4.4.
 Σε περίπτωση δυσλειτουργίας του ηλεκτρονικού συστήματος διαβίβασης που είναι εγκατεστημένο στο σκάφος, ο πλοίαρχος ή ο επιχειρηματίας του σκάφους μεριμνά για την επιδιόρθωση ή την αντικατάσταση του ERS εντός επτά ημερών από τον εντοπισμό της δυσλειτουργίας. Μετά την παρέλευση της εν λόγω προθεσμίας, το σκάφος δεν επιτρέπεται πλέον να αλιεύει στην αλιευτική ζώνη και πρέπει να αποχωρήσει από, ή να καταπλεύσει σε, λιμένα της Μαυριτανίας εντός 24 ωρών. Το σκάφος επιτρέπεται να αποπλεύσει από αυτόν τον λιμένα ή να επιστρέψει στην αλιευτική ζώνη μόνο αν το ΚΠΑ του κράτους σημαίας του διαπιστώσει ότι το ERS λειτουργεί πάλι κανονικά.
 4.5.
 Αν η μη παραλαβή των δεδομένων ERS από τη Μαυριτανία οφείλεται σε δυσλειτουργία των ηλεκτρονικών συστημάτων που ελέγχονται από την Ένωση ή τη Μαυριτανία, το ενδιαφερόμενο Μέρος λαμβάνει άμεσα κάθε μέτρο για τη διόρθωση αυτής της δυσλειτουργίας. Η επίλυση του προβλήματος κοινοποιείται αμέσως στο άλλο Μέρος.
 4.6.
 Το ΚΠΑ του κράτους σημαίας αποστέλλει στην ακτοφυλακή της Μαυριτανίας ανά 24 ώρες, με οποιοδήποτε διαθέσιμο μέσο ηλεκτρονικής επικοινωνίας, το σύνολο των ημερησίων δεδομένων ERS του στόλου του μετά την τελευταία διαβίβαση δεδομένων στη Μαυριτανία. Υπό την προϋπόθεση της συμμόρφωσης με την παρούσα παράγραφο, οι αλιευτικές δραστηριότητες δεν απαγορεύονται. Το ΚΠΑ του κράτους σημαίας μεριμνά για την εισαγωγή των δεδομένων που λείπουν στην ηλεκτρονική βάση δεδομένων που αναφέρεται στην παράγραφο 2.5 καθώς και για τη διάθεσή τους στην GCM μόλις αποκατασταθεί


text:
η υπηρεσία αυτόματης επικοινωνίας.
 4.7.
 Η ίδια διαδικασία εφαρμόζεται σε περίπτωση που εκτελούνται εργασίες συντήρησης που διαρκούν πάνω από 24 ώρες και επηρεάζουν τα συστήματα που ελέγχονται από την Ένωση.
 4.8.
 Η Ένωση ενημερώνει τη ακτοφυλακή της Μαυριτανίας σχετικά με τις εκτελούμενες εργασίες συντήρησης. Η Μαυριτανία ενημερώνει τις αρμόδιες υπηρεσίες ελέγχου της.
 4.9.
 Έως την αποκατάσταση της κανονικής υπηρεσίας, δεν θεωρείται ότι τα σκάφη της Ένωσης αθετούν την υποχρέωση που υπέχουν να διαβιβάζουν τα δεδομένα ERS.
 5. Παράρτημα του ημερολογίου αλιείας (Δηλώσεις εκφόρτωσης ή μεταφόρτωσης)
 5.1.
 Ο πλοίαρχος διαβιβάζει τα δεδομένα εκφόρτωσης ή μεταφόρτωσης που απαιτούνται δυνάμει της παρούσας συμφωνίας, μέσω του ηλεκτρονικού συστήματος καταγραφής και αναφοράς (ERS), στην αρμόδια αρχή της Μαυριτανίας.
 5.2.
 Σε περίπτωση εκφόρτωσης σε λιμένα της Μαυριτανίας, ή μεταφόρτωσης σε λιμένα ή σε αγκυροβόλιο λιμένα της Μαυριτανίας, διαβιβάζεται προηγούμενη κοινοποίηση μέσω του ERS.
 5.3.
 Η μη τήρηση μίας από τις διατάξεις τωνπαραγράφων 6.1 και 6.2 επισύρει αυτόματη αναστολή της άδειας αλιείας από τη Μαυριτανία, η οποία ενημερώνει σχετικά τον επιχειρηματία, έως ότου ο επιχειρηματίας συμμορφωθεί προς τις υποχρεώσεις του.
 6. Αξιοπιστία των στοιχείων για επιστημονικούς σκοπούς
 6.1.
 Οι πληροφορίες που περιέχονται στα έγγραφα που αναφέρονται στις παραγράφους 1 έως 5 αντικατοπτρίζουν την πραγματικότητα όσον αφορά τις αλιευτικές δραστηριότητες, προκειμένου να αποτελέσουν μία από τις βάσεις παρακολούθησης της εξέλιξης των αλιευτικών πόρων.
 6.2.
 Εφαρμόζεται η ισχύουσα νομοθεσία της Μαυριτανίας σχετικά με τα ελάχιστα μεγέθη των αλιευμάτων που διατηρούνται επί του σκάφους. Η νομοθεσία αυτή ορίζεται στο προσάρτημα 5. Η εν λόγω νομοθεσία μπορεί, ωστόσο, να αποτελέσει αντικείμενο τροποποίησης ανάλογα με τα σχετικά αποτελέσματα της επιστημονικής έρευνας.
 6.3.
 Στο προσάρτημα 6 ορίζεται κατάλογος των συντελεστών μετατροπής που εφαρμόζονται για τα αλιεύματα χωρίς κεφάλι/ολόκληρα και/ή εκσπλαχνισμένα/ολόκληρα. Ο εν λόγω κατάλογος μπορεί, ωστόσο, να αποτελέσει αντικείμενο τροποποίησης ανάλογα με τα σχετικά αποτελέσματα της επιστημονικής έρευνας.
 7. Περιθώριο ανοχής στις αποκλίσεις
 Το επιτρεπόμενο περιθώριο ανοχής μεταξύ των αλιευμάτων που έχουν δηλωθεί στο ημερολόγιο αλιείας και της αξιολόγησης αυτών των αλιευμάτων που έχει πραγματοποιηθεί βάσει αντιπροσωπευτικής δειγματοληψίας, κατά τη διάρκεια επιθεώρησης εν πλω ή εκφόρτωσης σε αποβάθρα έχει ως εξής:
 α)
 10 % για την αλιεία χωρίς ψυκτικές εγκαταστάσεις·
 β)
 4 % για την αλιεία με ψυκτικές εγκαταστάσεις συμπεριλαμβανομένης της πελαγικής αλιείας.
 Οι διαφορές υπολογίζονται επί του ισοδύναμου βάρους ζωντανών αλιευμάτων. Δεν παρέχεται ωστόσο κανένα περιθώριο ανοχής όσον αφορά τον αριθμό των κιβωτίων.
 8. Παρεμπίπτοντα αλιεύματα
 Τα παρεμπίπτοντα αλιεύματα προσδιορίζονται στα τεχνικά δελτία του προσαρτήματος 2. Ο υπολογισμός του ποσοστού παρεμπιπτόντων αλιευμάτων πραγματοποιείται στο τέλος κάθε αλιευτικού ταξιδιού, εκτός αν ορίζεται διαφορετικά στα εν λόγω τεχνικά δελτία. Για κάθε υπέρβαση των επιτρεπόμενων ποσοστών παρεμπιπτόντων αλιευμάτων, επιβάλλονται κυρώσεις.
 Σύμφωνα με τις συστάσεις της ICCAT, τα Μέρη προσπαθούν να περιορίσουν τις τυχαίες επιπτώσεις των αλιευτικών δραστηριοτήτων στις θαλάσσιες χελώνες και στα θαλάσσια πτηνά, λαμβάνοντας μέτρα για τη μεγιστοποίηση των πιθανοτήτων επιβίωσης των ειδών που αλιεύονται κατά λάθος.
 9. Απαγορευμένα είδη
 Σύμφωνα με τη σύμβαση για την προστασία των αποδημητικών ειδών που ανήκουν στην άγρια πανίδα και τα ψηφίσματα της ICCAT, απαγορεύεται η αλιεία του γιγαντιαίου διαβολόψαρου (Manta birostris), του καρχαρία προσκυνητή (Cetorhinus maximus), του


text:
μεγάλου λευκού καρχαρία (Carcharodon carcharías), του αλεπόσκυλου μεγαλομάτη (Alopias superciliosus), των ζυγαινών της οικογένειας Sphyrnidae (εκτός της ζύγαινας tiburo), του ωκεάνιου καρχαρία (Carcharhinus longimanus) και του λείου καρχαρία (Carcharhinus falciformis), καθώς και του φαλαινοκαρχαρία (Rhincodon typus).
 Σύμφωνα με την ενωσιακή νομοθεσία, απαγορεύεται η αφαίρεση των πτερυγίων του καρχαρία στο σκάφος και η διατήρηση στο σκάφος, η μεταφόρτωση ή η εκφόρτωση των πτερυγίων του καρχαρία. Με την επιφύλαξη των ανωτέρω, για να διευκολύνεται η αποθήκευσή τους στο σκάφος, τα πτερύγια του καρχαρία επιτρέπεται να είναι μερικώς τετμημένα και διπλωμένα επί του σφαγίου αλλά δεν πρέπει να αφαιρούνται από το σφάγιο πριν από την εκφόρτωση.
 10. Τριμηνιαία δήλωση αλιευμάτων
 10.1.
 Πριν από το τέλος κάθε τριμήνου, η Ένωση διαβιβάζει στις μαυριτανικές αρχέςτα συγκεντρωτικά δεδομένα, που αναφέρονται στο άρθρο 8 παράγραφος 3 του πρωτοκόλλου, σχετικά με τα προηγούμενα τρίμηνα του τρέχοντος έτους, με τις ποσότητες αλιευμάτων ανά σκάφος, ανά μήνα αλίευσης και ανά είδος, τα οποία αντλούνται από τη βάση δεδομένων της και τους τόπους εκφόρτωσης. Τα εν λόγω δεδομένα είναι προσωρινά και μεταβάλλονται και, κατά περίπτωση, λαμβάνουν υπόψη τα δεδομένα παρατηρητών που παρέχονται σε ετήσια βάση.
 10.2.
 Η Μαυριτανία αναλύει τα εν λόγω συγκεντρωτικά δεδομένα και αναφέρει τυχόν σημαντικές ανακολουθίες με τα δεδομένα των ημερολογίων αλιείας που λαμβάνει. Τα κράτη σημαίας διερευνούν τις ανακολουθίες που αναφέρθηκαν και, εφόσον είναι αναγκαίο, επικαιροποιούν τα δεδομένα. Οι περιπτώσεις, στις οποίες οι ανακολουθίες μεταξύ των πηγών δεδομένων επαναλαμβάνονται, παραπέμπονται προς επίλυση στη μικτή επιτροπή.
 10.3.
 Οι συντελεστές μετατροπής που εφαρμόζονται για τα αλιεύματα χωρίς κεφάλι/ολόκληρα και/ή εκσπλαχνισμένα/ολόκληρα ορίζονται στο προσάρτημα 6.
 ΚΕΦΑΛΑΙΟ V
 ΕΚΦΟΡΤΩΣΕΙΣ ΚΑΙ ΜΕΤΑΦΟΡΤΩΣΕΙΣ
 1. Εκφορτώσεις
 Τα σκάφη των στόλων βενθοπελαγικής αλιείας, αλιείας γαρίδας και πελαγικής αλιείας χωρίς ψυκτικές εγκαταστάσεις υπόκεινται στην υποχρέωση εκφόρτωσης, με την επιφύλαξη των ακόλουθων παρεκκλίσεων:
 1.1.
 Ο στόλος βενθοπελαγικής αλιείας (εκτός εάν ισχύει παρέκκλιση) υπόκειται στην υποχρέωση εκφόρτωσης σε λιμένα της Μαυριτανίας.
 1.2.
 Κατόπιν αιτήματος του πλοιοκτήτη, εγκρίνονται ειδικές παρεκκλίσεις για τον στόλο αλιείας γαρίδας κατά τις περιόδους κατά τις οποίες επικρατούν υψηλές θερμοκρασίες.
 1.3.
 Η υποχρέωση εκφόρτωσης δεν συνεπάγεται κατ’ ανάγκη υποχρέωση αποθήκευσης και μεταποίησης.
 1.4.
 Ο στόλος πελαγικής αλιείας χωρίς ψυκτικές εγκαταστάσεις υπόκειται στην υποχρέωση εκφόρτωσης εφόσον το επιτρέπει η χωρητικότητα των μονάδων μεταποίησης στη Μαυριτανία και εφόσον αποδειχθεί ότι απαιτείται από την αγορά.
 1.5.
 Το τελευταίο αλιευτικό ταξίδι (ταξίδι που προηγείται της εξόδου από τις αλιευτικές ζώνες της Μαυριτανίας για απουσία που δεν δύναται να είναι μικρότερη των τριών μηνών) δεν υπόκειται σε υποχρέωση εκφόρτωσης. Για τα σκάφη αλιείας γαρίδας, το διάστημα αυτό ορίζεται στους δύο μήνες. Ωστόσο, εφαρμόζεται το κεφάλαιο VI παράγραφος 1.9.
 1.6.
 Ο πλοίαρχος σκάφους της Ένωσης κοινοποιεί στην ακτοφυλακή της Μαυριτανίας και στις αρχές του λιμένα της Μαυριτανίας στον οποίο επιθυμεί να εκφορτώσει, κατά προτίμηση μέσω του ERS ή, ελλείψει αυτού, ηλεκτρονικού μηνύματος, με κοινοποίηση στην Αντιπροσωπεία, τουλάχιστον 24 ώρες νωρίτερα, την ημερομηνία εκφόρτωσής του, υποβάλλοντας τα εξής στοιχεία:
 α)
 το όνομα του αλιευτικού σκάφους που πρέπει να εκφορτώσει·
 β)
 την προβλεπόμενη ημέρα και ώρα της εκφόρτωσης·
 γ)
 τον λιμένα εκφόρτωσης·
 δ)
 την ποσότητα (χιλιόγραμμα βάρους ζωντανών αλιευμάτων) κάθε είδους προς εκφόρτωση


text:
(που ταυτοποιείται βάσει του αντίστοιχου τριψήφιου κωδικού FAO).
 1.7.
 Για τα θυνναλιευτικά σκάφη, σύμφωνα με τη σύσταση αριθ. 18-09 της ICCAT, η εκ των προτέρων αίτηση εισόδου στον λιμένα που αναφέρεται στην παράγραφο 1.6, αποστέλλεται τουλάχιστον 72 ώρες πριν από την εκτιμώμενη ώρα άφιξης στον λιμένα.
 1.8.
 Σε απάντηση στην κοινοποίηση που αναφέρεται στην παράγραφο 1.6, η ακτοφυλακή της Μαυριτανίας κοινοποιεί, εντός 12 ωρών, τη συναίνεσή της αποστέλλοντας φαξ ή ηλεκτρονικό μήνυμα στον πλοίαρχο ή στον εκπρόσωπό του, με κοινοποίηση στην Αντιπροσωπεία.
 1.9.
 Τα σκάφη της Ένωσης που εκφορτώνουν σε λιμένες της Μαυριτανίας απαλλάσσονται από οποιοδήποτε φόρο ή επιβάρυνση ισοδύναμου αποτελέσματος, εκτός από τους λιμενικούς φόρους και έξοδα, τα οποία, υπό τους ίδιους όρους, επιβάλλονται στα σκάφη της Μαυριτανίας.
 1.10.
 Τα αλιευτικά προϊόντα απολαύουν οικονομικού τελωνειακού καθεστώτος σύμφωνα με την ισχύουσα νομοθεσία της Μαυριτανίας. Κατά συνέπεια, απαλλάσσονται από οποιαδήποτε τελωνειακή διατύπωση ή δασμό, ή επιβάρυνση ισοδύναμου αποτελέσματος κατά την είσοδό τους στο λιμάνι της Μαυριτανίας ή κατά την εξαγωγή τους και θεωρούνται ως εμπορεύματα υπό «προσωρινή διαμετακόμιση» («προσωρινή αποθήκευση»).
 1.11.
 Ο πλοιοκτήτης αποφασίζει για τον προορισμό των προϊόντων του σκάφους του. Τα προϊόντα μπορούν να μεταποιηθούν, να εισαχθούν σε τελωνειακή αποθήκη, να πωληθούν στη Μαυριτανία ή να εξαχθούν (σε συνάλλαγμα).
 1.12.
 Οι πωλήσεις στη Μαυριτανία, οι οποίες προορίζονται για την αγορά της Μαυριτανίας, υπόκεινται στους ίδιους φόρους και εισφορές με εκείνες που ισχύουν για τα προϊόντα αλιείας της Μαυριτανίας.
 1.13.
 Τα κέρδη μπορούν να εξαχθούν χωρίς συμπληρωματικές επιβαρύνσεις (απαλλαγή τελωνειακών δασμών και επιβαρύνσεων ισοδύναμου αποτελέσματος).
 2. Μεταφορτώσεις
 2.1.
 Κάθε σκάφος πελαγικής αλιείας με εγκαταστάσεις κατάψυξης το οποίο δύναται να πραγματοποιεί μεταφορτώσεις, σύμφωνα με τη βεβαίωση συμμόρφωσης που αναφέρεται στο κεφάλαιο ΙΙ παράγραφος 6.3, υπόκειται στην υποχρέωση μεταφόρτωσης σε αποβάθρα ή στο αγκυροβόλιο λιμένα της Μαυριτανίας, με εξαίρεση το τελευταίο αλιευτικό ταξίδι.
 2.2.
 Στο πλαίσιο των προγραμμάτων οικονομικής ανάπτυξης που αντικατοπτρίζουν τους στόχους του άρθρου 12 του πρωτοκόλλου, οι αρχές της Μαυριτανίας δύνανται να εξετάσουν το ενδεχόμενο να προσαρμόσουν τους όρους των εργασιών εκφόρτωσης και μεταφόρτωσης. Τα Μέρη διαβουλεύονται προς τον σκοπό αυτό στο πλαίσιο της μικτής επιτροπής.
 2.3.
 Τα σκάφη της Ένωσης που εκφορτώνουν σε λιμένες της Μαυριτανίας απαλλάσσονται από οποιοδήποτε φόρο ή επιβάρυνση ισοδύναμου αποτελέσματος, εκτός από τους λιμενικούς φόρους και έξοδα, τα οποία, υπό τους ίδιους όρους, επιβάλλονται στα σκάφη της Μαυριτανίας.
 2.4.
 Το τελευταίο αλιευτικό ταξίδι (ταξίδι που προηγείται της εξόδου από τις αλιευτικές ζώνες της Μαυριτανίας για απουσία που δεν δύναται να είναι μικρότερη των τριών μηνών) δεν υπόκειται σε υποχρέωση μεταφόρτωσης.
 2.5.
 Ο πλοίαρχος σκάφους της Ένωσης κοινοποιεί στην ακτοφυλακή της Μαυριτανίας και στις αρχές του λιμένα στον οποίο επιθυμεί να μεταφορτώσει, κατά προτίμηση μέσω του ERS ή, ελλείψει αυτού, ηλεκτρονικού μηνύματος, με κοινοποίηση στην Αντιπροσωπεία, τουλάχιστον 24 ώρες (48 ώρες για τα θυνναλιευτικά) (2) πριν από την ημερομηνία μεταφόρτωσής του, τα εξής στοιχεία:
 α)
 το όνομα του αλιευτικού σκάφους που πρέπει να μεταφορτώσει και του πλοίου μεταφοράς·
 β)
 την προβλεπόμενη ημερομηνία και ώρα μεταφόρτωσης·
 γ)
 την ποσότητα (εκφρασμένη σε χιλιόγραμμα βάρους ζωντανών αλιευμάτων) κάθε είδους προς μεταφόρτωση (ταυτοποιούμενου βάσει του αντίστοιχου τριψήφιου κωδικού FAO).


text:
2.6.
 Σε απάντηση στην προαναφερόμενη κοινοποίηση, η ακτοφυλακή της Μαυριτανίας κοινοποιεί, εντός 12 ωρών, τη συναίνεσή της αποστέλλοντας φαξ ή ηλεκτρονικό μήνυμα στον πλοίαρχο ή στον εκπρόσωπό του, με κοινοποίηση στην Αντιπροσωπεία.
 2.7.
 Η Μαυριτανία διατηρεί το δικαίωμα να αρνηθεί τη μεταφόρτωση, εάν το σκάφος μεταφοράς έχει επιδοθεί σε ΠΛΑ αλιεία, τόσο εντός όσο και εκτός των αλιευτικών ζωνών της Μαυριτανίας.
 3. Παρεκκλίσεις από τις υποχρεώσεις εκφόρτωσης
 Σε περιπτώσεις ανωτέρας βίας, π.χ. τεχνικών δυσκολιών ή προβλημάτων διαμετακόμισης που διαπιστώνονται στα σύνορα κατά τη χερσαία προώθηση νωπών προϊόντων αλιείας, οι οικείοι επιχειρηματίες δύνανται να ενεργοποιήσουν, λόγω εξαιρετικών συνθηκών, την ακόλουθη διαδικασία παρέκκλισης:
 α)
 ο επιχειρηματίας ενημερώνει άμεσα τις εθνικές αρχές, τις ενωσιακές αρχές (Αντιπροσωπεία και ΓΔ MARE της Ευρωπαϊκής Επιτροπής) καθώς και την ακτοφυλακή της Μαυριτανίας ότι υπάρχει καθυστέρηση στα σύνορα·
 β)
 οι ενωσιακές αρχές αιτούνται από τις αρχές της Μαυριτανίας την ενεργοποίηση της διαδικασίας παρέκκλισης και διαβιβάζουν τον κατάλογο των θιγόμενων σκαφών στην ακτοφυλακή της Μαυριτανίας·
 γ)
 μετά την ενεργοποίηση της διαδικασίας παρέκκλισης, οι οικείοι επιχειρηματίες δύνανται να ζητήσουν την άδεια της ακτοφυλακής της Μαυριτανίας να εκφορτώσουν τα νωπά αλιεύματά τους σε λιμένα εκτός της Μαυριτανίας·
 δ)
 η ακτοφυλακή της Μαυριτανίας ορίζει το συντομότερο δυνατό τους υπαλλήλους για τον έλεγχο του σκάφους ή των σκαφών στο αγκυροβόλιο ενός λιμένα της Μαυριτανίας ή την επιβίβαση δύο ελεγκτών που θα συνοδεύσουν το σκάφος στον λιμένα εκφόρτωσης·
 ε)
 μετά το τέλος των εργασιών εκφόρτωσης, ο επιχειρηματίας μεριμνά για την επιστροφή των ελεγκτών στον τόπο της αρχικής επιβίβασής τους.
 Η διαδικασία αυτή εφαρμόζεται με την επιφύλαξη των άλλων απαλλαγών που προβλέπονται στην παράγραφο 1.
 ΚΕΦΑΛΑΙΟ VI
 ΕΛΕΓΧΟΣ
 1. Είσοδος και έξοδος από την αλιευτική ζώνη
 1.1.
 Η είσοδος ή έξοδος από την αλιευτική ζώνη σκάφους της Ένωσης που διαθέτει άδεια αλιείας κοινοποιείται στη Μαυριτανία το αργότερο 36 ώρες πριν από την είσοδο ή την έξοδο, πλην των θυνναλιευτικών γρι-γρι, των θυνναλιευτικών με καλάμι και των παραγαδιάρικων, για τα οποία η διάρκεια αυτή περιορίζεται σε έξι ώρες.
 1.2.
 Κατά την αναγγελία της εισόδου ή της εξόδου του, το σκάφος γνωστοποιεί, συγκεκριμένα:
 α)
 το όνομα του πλοίου·
 β)
 το χαρακτηριστικό κλήσεως ασυρμάτου του σκάφους,
 γ)
 την προβλεπόμενη ημερομηνία (ηη/μμ/εεεε), ώρα (UTC) και το σημείο διέλευσης (μοίρες/λεπτά/δεύτερα),
 δ)
 την ποσότητα κάθε είδους επί του σκάφους, ταυτοποιούμενου βάσει του αντίστοιχου τριψήφιου κωδικού FAO, που εκφράζεται σε χιλιόγραμμα βάρους ζωντανών αλιευμάτων ή, ενδεχομένως, σε αριθμό ιχθύων·
 ε)
 την παρουσίαση των προϊόντων.
 1.3.
 Η αναγγελία πραγματοποιείται κατά προτεραιότητα μέσω του ERS, ή, σε περίπτωση που δεν υπάρχει αυτή η δυνατότητα, μέσω ηλεκτρονικού ταχυδρομείου, φαξ ή ασυρμάτου, σε ηλεκτρονική διεύθυνση, σε τηλεφωνικό αριθμό ή σε συχνότητα που κοινοποιούνται από τη Μαυριτανία, που ορίζονται στο προσάρτημα 10. Η Μαυριτανία επιβεβαιώνει αμέσως την παραλαβή της κοινοποίησης.
 1.4.
 Σε περίπτωση διαβίβασης μέσω ηλεκτρονικού ταχυδρομείου, οι ως άνω πληροφορίες σχετικά με τις εισόδους και τις εξόδους των σκαφών διαβιβάζονται ταυτόχρονα στην Αντιπροσωπεία, στη διεύθυνση ηλεκτρονικού ταχυδρομείου που παρατίθεται στο προσάρτημα 12.
 1.5.
 Η Μαυριτανία κοινοποιεί τάχιστα στα οικεία σκάφη και στην Ένωση κάθε τροποποίηση της ηλεκτρονικής διεύθυνσης, του αριθμού κλήσεως ή της συχνότητας διαβίβασης.
 1.6.


text:
Κάθε σκάφος το οποίο συλλαμβάνεται να αλιεύει στα μαυριτανικά ύδατα δίχως να έχει προηγουμένως αναγγείλει την παρουσία του υπόκειται σε κυρώσεις σύμφωνα με τις διατάξεις της ισχύουσας νομοθεσίας της Μαυριτανίας.
 1.7.
 Οι αναφορές εισόδου/εξόδου πρέπει να φυλάσσονται για περίοδο τουλάχιστον ενός έτους μετά την ημερομηνία της κοινοποίησης.
 1.8.
 Κατά την παραμονή τους εντός της αλιευτικής ζώνης, τα σκάφη της Ένωσης παρακολουθούν συνεχώς τις διεθνείς συχνότητες κλήσεων ασυρμάτου (δίαυλος VHF 16 ή HF 2 182 KHz).
 1.9.
 Πριν από την έξοδό τους από την αλιευτική ζώνη, τα σκάφη που βρίσκονται στο τέλος του αλιευτικού ταξιδιού τους υποβάλλονται σε έλεγχο από τις αρμόδιες αρχές, με βάση δειγματοληψία σε αγκυροβόλιο του λιμένα του Nouadhibou ή του Nouakchott.
 1.10.
 Η διάρκεια των ελέγχων δεν πρέπει να υπερβαίνει τις έξι ώρες όσον αφορά τα σκάφη πελαγικής αλιείας (κατηγορίες 6 και 7) και τις τρεις ώρες όσον αφορά τις άλλες κατηγορίες, εκτός εάν υπάρχουν εξαιρετικοί λόγοι.
 1.11.
 Η μη τήρηση των διατάξεων που προβλέπονται στην παρούσα παράγραφο 1 συνεπάγεται επιβολή των κυρώσεων που προβλέπονται από τη νομοθεσία της Μαυριτανίας.
 1.12.
 Σε περίπτωση διαφυγής του σκάφους που πραγματοποιεί την παράβαση, το Υπουργείο ενημερώνει την Ένωση και το κράτος μέλος σημαίας προκειμένου να εφαρμοστούν οι κυρώσεις που αναφέρονται στην παράγραφο 1.11.
 2. Διατάξεις σχετικά με την επιθεώρηση εν πλω και στον λιμένα
 2.1.
 Η Μαυριτανία λαμβάνει τα αναγκαία μέτρα ώστε οι επιθεωρήσεις εν πλω και στον λιμένα των σκαφών της Ένωσης στο πλαίσιο της αλιευτικής συμφωνίας:
 α)
 να πραγματοποιούνται από σκάφη και/ή από υπαλλήλους ελέγχου της Μαυριτανίας που έχουν εξουσιοδοτηθεί και οριστεί ρητώς από τη Μαυριτανία για τον έλεγχο της αλιείας. Οι υπάλληλοι ελέγχου έχουν καταρτισθεί στον έλεγχο της αλιείας και να φέρουν υπηρεσιακό δελτίο ταυτότητας που χορηγείται από τη Μαυριτανία, το οποίο αναφέρει την ταυτότητα και την ιδιότητά του·
 β)
 να μην θέτουν, σε καμία περίπτωση, σε κίνδυνο την ασφάλεια του σκάφους και του πληρώματος.
 2.2.
 Όσον αφορά την επιθεώρηση εν πλω, οι υπάλληλοι ελέγχου δεν επιβιβάζονται σε σκάφος της Ένωσης χωρίς να έχει προηγουμένως διαβιβαστεί κοινοποίηση μέσω ασυρμάτου VHF ή με χρήση του Διεθνούς Κώδικα Σημάτων. Κάθε μέσο μεταφοράς που χρησιμοποιείται για την επιθεώρηση φέρει ευκρινώς και ευανάγνωστα εγκεκριμένο επισείοντα ή σύμβολο που αναφέρει ότι ασκεί καθήκοντα επιθεώρησης της αλιείας εξ ονόματος της Μαυριτανίας.
 2.3.
 Ο πλοίαρχος του σκάφους της Ένωσης διευκολύνει την επιβίβαση στο σκάφος και το έργο των υπαλλήλων ελέγχου. Οφείλει να συνεργάζεται με τους υπαλλήλους που έχουν οριστεί για τον έλεγχο της αλιείας.
 2.4.
 Η επιθεώρηση διεξάγεται από αριθμό υπαλλήλων ελέγχου προσαρμοσμένο στις περιστάσεις της επιθεώρησης, οι οποίοι οφείλουν να επιδεικνύουν τα στοιχεία της ταυτότητάς τους και την ιδιότητά τους πριν από τη διεξαγωγή της επιθεώρησης.
 2.5.
 Οι υπάλληλοι ελέγχου δύνανται να εξετάζουν όλους τους χώρους, τον εξοπλισμό, τα αλιευτικά εργαλεία, τα αλιεύματα, τα έγγραφα και τα αρχεία των συναλλαγών που θεωρούν αναγκαία για την εξασφάλιση της συμμόρφωσης με την αλιευτική συμφωνία. Δύνανται επίσης να ανακρίνουν τον πλοίαρχο και τα μέλη του πληρώματος ή οποιοδήποτε άλλο πρόσωπο επί του υπό επιθεώρηση σκάφους. Μπορούν να λαμβάνουν αντίγραφα κάθε εγγράφου που κρίνεται σκόπιμο.
 2.6.
 Οι


text:
υπάλληλοι ελέγχου δεν επιτρέπεται να παρεμβαίνουν στο δικαίωμα του πλοιάρχου του σκάφους της Ένωσης να επικοινωνήσει με τον πλοιοκτήτη και/ή την αρχή του κράτους σημαίας του πλοίου.
 2.7.
 Οι υπάλληλοι ελέγχου παραμένουν επί του σκάφους της Ένωσης μόνον για όσο χρονικό διάστημα απαιτείται για την εκτέλεση των καθηκόντων που συνδέονται με την επιθεώρηση. Εν πάση περιπτώσει, η διάρκεια της επιθεώρησης δεν υπερβαίνει τις τρεις ώρες για τα πελαγικά σκάφη και 1 ώρα και 30 λεπτά για τις υπόλοιπες κατηγορίες, εκτός εάν είναι απολύτως αναγκαίο.
 2.8.
 Οι υπάλληλοι ελέγχου της Μαυριτανίας διεξάγουν την επιθεώρηση κατά τρόπον ώστε να ελαχιστοποιείται ο αντίκτυπος τόσο για το σκάφος όσο και για την αλιευτική του δραστηριότητα και το φορτίο του, καθώς και για τις εργασίες εκφόρτωσης ή μεταφόρτωσης.
 2.9.
 Η Μαυριτανία μεριμνά ώστε τυχόν αξιώσεις συναφείς προς την επιθεώρηση ενός σκάφους της Ένωσης να τυγχάνουν ισότιμης και διεξοδικής μεταχείρισης, σύμφωνα με την μαυριτανική νομοθεσία.
 2.10.
 Η Μαυριτανία μπορεί να επιτρέψει στην Ένωση να συμμετέχει στην επιθεώρηση εν πλω και στον λιμένα ως παρατηρητής.
 2.11.
 Μετά το πέρας κάθε επιθεώρησης, οι υπάλληλοι ελέγχου συντάσσουν έκθεση επιθεώρησης που περιέχει τα πορίσματα της επιθεώρησης, τις παραβάσεις που διαπιστώθηκαν και τα τυχόν περαιτέρω μέτρα που θα μπορούσαν να ληφθούν από τη Μαυριτανία.
 2.12.
 Ο πλοίαρχος του ενωσιακού σκάφους έχει το δικαίωμα να συμπεριλάβει τις παρατηρήσεις του στην έκθεση επιθεώρησης.
 2.13.
 Η έκθεση επιθεώρησης υπογράφεται από τον επικεφαλής της ομάδας ελέγχου ο οποίος συντάσσει την έκθεση και από τον πλοίαρχο του σκάφους της Ένωσης. Η υπογραφή του πλοιάρχου ισχύει μόνον ως βεβαίωση παραλαβής αντιγράφου της έκθεσης. Εάν ο πλοίαρχος αρνηθεί να υπογράψει την έκθεση επιθεώρησης, καταγράφει σε αυτή τους λόγους αρνήσεώς του με την ένδειξη «άρνηση υπογραφής».
 2.14.
 Όταν η έκθεση επιθεώρησης συντάσσεται χειρογράφως, πρέπει να είναι ευανάγνωστη και με ανεξίτηλη μελάνη.
 2.15.
 Οι υπάλληλοι ελέγχου υποβάλλουν αντίγραφο της έκθεσης επιθεώρησης στον πλοίαρχο του ενωσιακού σκάφους πριν από την αναχώρησή τους από το σκάφος. Η Μαυριτανία αποστέλλει αντίγραφο της έκθεσης επιθεώρησης στην Ένωση εντός προθεσμίας επτά ημερών (επιθεώρηση στη θάλασσα) και 48 ωρών (επιθεώρηση σε λιμένα) μετά την επιθεώρηση, ανεξαρτήτως από τα συμπεράσματα του ελέγχου.
 3. Σύστημα κοινής παρατήρησης των χερσαίων και θαλάσσιων ελέγχων
 3.1.
 Τα Μέρη δύνανται να αποφασίσουν να θέσουν σε εφαρμογή σύστημα κοινής παρατήρησης των χερσαίων ελέγχων. Προς τον σκοπό αυτό, ορίζουν εκπροσώπους που παρευρίσκονται στους ελέγχους και στις επιθεωρήσεις που πραγματοποιούνται από τις αντίστοιχες εθνικές υπηρεσίες ελέγχου και μπορούν να διατυπώνουν παρατηρήσεις επί της εφαρμογής του πρωτοκόλλου.
 3.2.
 Οι εκπρόσωποι αυτοί διαθέτουν τα εξής:
 α)
 επαγγελματικά προσόντα·
 β)
 επαρκή εμπειρία στον τομέα της αλιείας,
 γ)
 εμπεριστατωμένη γνώση των διατάξεων της αλιευτικής συμφωνίας και του πρωτοκόλλου.
 3.3.
 Όταν οι εκπρόσωποι αυτοί παρευρίσκονται στις επιθεωρήσεις, αυτές διεξάγονται από τις εθνικές υπηρεσίες ελέγχου και οι εν λόγω εκπρόσωποι δεν μπορούν, με δική τους πρωτοβουλία, να ασκήσουν αρμοδιότητες επιθεώρησης που ανατίθενται στους εθνικούς υπαλλήλους.
 3.4.
 Όταν οι εκπρόσωποι αυτοί συνοδεύουν εθνικούς υπαλλήλους, έχουν πρόσβαση στα σκάφη, στους χώρους και στα έγγραφα που αποτελούν αντικείμενο της επιθεώρησης από τους εν λόγω υπαλλήλους προκειμένου να συλλέξουν τα δεδομένα μη προσωπικού χαρακτήρα που


text:
απαιτούνται για την εκπλήρωση της αποστολής τους.
 3.5.
 Οι εκπρόσωποι συνοδεύουν τις εθνικές υπηρεσίες ελέγχου στις επιθεωρήσεις τους στα λιμάνια στα αγκυροβολημένα σκάφη, στα κέντρα πώλησης με πλειστηριασμό, στα καταστήματα των χονδρεμπόρων, στις ψυκτικές αποθήκες και στους άλλους χώρους που έχουν σχέση με τις εκφορτώσεις και την αποθήκευση ιχθύων πριν από την πρώτη πώληση στον τόπο όπου πραγματοποιείται η πρώτη διάθεση στην αγορά.
 3.6.
 Οι εκπρόσωποι συντάσσουν και υποβάλλουν έκθεση κάθε τέσσερις μήνες σχετικά με τους ελέγχους στους οποίους έχουν παρευρεθεί. Η έκθεση αυτή υποβάλλεται στις αρμόδιες αρχές. Οι εν λόγω αρχές διαβιβάζουν αντίγραφο στο έτερο Μέρος.
 3.7.
 Τα Μέρη δύνανται να αποφασίσουν να διενεργούν κοινές επιθεωρήσεις.
 3.8.
 Ο εκπρόσωπος στους κοινούς ελέγχους μεριμνά για την ορθή χρήση των μέσων και του εξοπλισμού που βρίσκονται επί των σκαφών και στις άλλες εγκαταστάσεις, και τηρεί το απόρρητο όλων των εγγράφων στα οποία έχει πρόσβαση. Τα Μέρη συμφωνούν ώστε να εξασφαλίσουν την εφαρμογή τηρώντας αυστηρά τους κανόνες που αφορούν το απόρρητο.
 3.9.
 Το παρόν πρόγραμμα εφαρμόζεται στους λιμένες εκφόρτωσης της Ένωσης και στους λιμένες της Μαυριτανίας.
 3.10.
 Κάθε Μέρος αναλαμβάνει όλα τα έξοδα του εκπροσώπου του σε σχέση με τον έλεγχο, συμπεριλαμβανομένων και των εξόδων ταξιδιού και διαμονής.
 4. Συμμετοχική επιτήρηση για την καταπολέμηση της παράνομης, λαθραίας και άναρχης (ΠΛΑ) αλιείας
 4.1.
 Προκειμένου να ενισχυθεί η καταπολέμηση της ΠΛΑ αλιείας, οι πλοίαρχοι των σκαφών της Ένωσης αναφέρουν την παρουσία στην αλιευτική ζώνη σκαφών που ασκούν ύποπτες δραστηριότητες οι οποίες ενδέχεται να συνιστούν ΠΛΑ αλιεία, και παρέχουν όσο το δυνατόν περισσότερες πληροφορίες σχετικά με όσα έχουν παρατηρηθεί. Οι εκθέσεις παρατήρησης αποστέλλονται το ταχύτερο δυνατό ηλεκτρονικά στις μαυριτανικές αρχές(ακτοφυλακή της Μαυριτανίας) και στην αρμόδια αρχή του κράτους σημαίας του σκάφους παρατήρησης, που τις διαβιβάζουν αμέσως στην Ένωση ή στον οργανισμό που έχει υποδείξει η τελευταία.
 4.2.
 Η Μαυριτανία διαβιβάζει στην Ένωση εκθέσεις παρατήρησης που έχει στη διάθεσή της σχετικά με σκάφη της Ένωσης που ασκούν δραστηριότητες οι οποίες ενδεχομένως συνιστούν ΠΛΑ αλιεία στην αλιευτική ζώνη.
 ΚΕΦΑΛΑΙΟ VII
 ΠΑΡΑΒΑΣΕΙΣ
 1. Έκθεση επίσκεψης και πρακτικό παράβασης
 1.1.
 Κάθε παράβαση που διαπιστώνεται εις βάρος σκάφους της Ένωσης στηρίζεται στην αντικειμενική και ουσιαστική διαπίστωση από τους υπαλλήλους ελέγχου των πραγματικών περιστατικών που επιτρέπουν τον χαρακτηρισμό της εν λόγω παράβασης. Δεν μπορεί να υπάρχει υπόνοια παράβασης.
 1.2.
 Η έκθεση επιθεώρησης φέρει την υπογραφή του πλοιάρχου του σκάφους, ο οποίος μπορεί να διατυπώνει τις επιφυλάξεις του και αντίγραφο της οποίας διαβιβάζεται πάραυτα από την ομάδα ελέγχου, σύμφωνα με το κεφάλαιο VI παράγραφος 2.15. Η υπογραφή αυτή δεν θίγει τα δικαιώματα και τα μέσα υπεράσπισης που ο πλοίαρχος μπορεί να επικαλεστεί κατά της παράβασης για την οποία κατηγορείται.
 1.3.
 Το πρακτικό παράβασης συντάσσεται από τον επικεφαλής της μονάδας που διενήργησε τον έλεγχο επακριβώς βάσει των παραβάσεων που διαπιστώθηκαν και συνυπογράφηκαν στην έκθεση επιθεώρησης που καταρτίστηκε μετά τον έλεγχο του σκάφους. Συνοδεύεται από όλα τα αποδεικτικά στοιχεία που δικαιολογούν, κατά τρόπο αντικειμενικό, την ύπαρξη της διαπιστωθείσας παράβασης.
 1.4.
 Η συμμόρφωση των χαρακτηριστικών του σκάφους που έχει διαπιστωθεί κατά την τεχνική επίσκεψη (κεφάλαιο II) λαμβάνεται υπόψη κατά τη διάρκεια του εν λόγω ελέγχου.


text:
2. Κοινοποίηση της παράβασης
 2.1.
 Σε περίπτωση παράβασης, η ακτοφυλακή της Μαυριτανίας κοινοποιεί το συντομότερο δυνατό με επιστολή στον εκπρόσωπο του σκάφους τα πρακτικά που αφορούν την παράβαση συνοδευόμενα από την έκθεση επιθεώρησης. Η ακτοφυλακή της Μαυριτανίας ενημερώνει ηλεκτρονικά την Ένωση το συντομότερο δυνατό και της διαβιβάζει τα σχετικά έγγραφα.
 2.2.
 Σε περίπτωση παράβασης που δεν δύναται να παύσει να διαπράττεται στην θάλασσα, ο πλοίαρχος, ύστερα από αίτημα των επιφορτισμένων με τον έλεγχο αρμόδιων μονάδων, οδηγεί το σκάφος του στο οριζόμενο λιμάνι (αλλαγή πορείας). Η ακτοφυλακή της Μαυριτανίας ενημερώνει αμελλητί την Ένωση. Σε περίπτωση παράβασης, την οποία παραδέχεται ο πλοίαρχος και η οποία δύναται να παύσει να διαπράττεται στη θάλασσα, το σκάφος συνεχίζει τις αλιευτικές του δραστηριότητες. Και στις δύο περιπτώσεις και μετά από τη λήξη της παράβασης, το σκάφος συνεχίζει τις αλιευτικές δραστηριότητες.
 3. Διευθέτηση παράβασης δίχως αλλαγή πορείας
 3.1.
 Σύμφωνα με το πρωτόκολλο, οι παραβάσεις μπορούν να διευθετηθούν είτε δια συμβιβασμού, είτε δια της δικαστικής οδού.
 3.2.
 Πριν από τη διευθέτηση της παράβασης και το αργότερο 48 ώρες μετά την κοινοποίηση της παράβασης, η Ένωση λαμβάνει από την Μαυριτανία όλες τις λεπτομερείς πληροφορίες που αποτελούν το αντικείμενο της παραβάσεως και τη συνέχεια που ενδεχομένως έχει δοθεί σε αυτή.
 3.3.
 Η ακτοφυλακή της Μαυριτανίας συγκαλεί την επιτροπή συνδιαλλαγής. Όλες οι πληροφορίες σχετικά με την εξέλιξη της διαδικασίας συμβιβασμού ή της δικαστικής διαδικασίας που αφορούν τις παραβάσεις τις οποίες διέπραξαν σκάφη της Ένωσης ανακοινώνονται μέσα στις προβλεπόμενες προθεσμίες στην Ένωση. Εφόσον παραστεί ανάγκη, ο πλοιοκτήτης μπορεί να εκπροσωπηθεί στην επιτροπή συνδιαλλαγής από δύο άτομα, βάσει παρέκκλισης που χορηγεί ο πρόεδρος της εν λόγω επιτροπής. Μπορεί να προβάλει τους ισχυρισμούς του και να προσκομίσει κάθε συμπληρωματικό στοιχείο πληροφόρησης σχετικά με τις περιστάσεις της υποθέσεως.
 3.4.
 Τα αποτελέσματα της διαδικασίας που αναφέρεται στην παράγραφο 3.3 κοινοποιούνται ηλεκτρονικά μέσα στις προβλεπόμενες προθεσμίες στον πλοιοκτήτη ή στον εκπρόσωπό του και στην Ένωση, μέσω της Αντιπροσωπείας.
 3.5.
 Η πληρωμή προστίμου γίνεται με έμβασμα το αργότερο εντός 30 ημερών από τη συνδιαλλαγή. Σε περίπτωση που το σκάφος επιθυμεί να εξέλθει από τη ζώνη αλιείας, η πληρωμή πρέπει να πραγματοποιηθεί πριν από την έξοδό του από αυτή. Η εξοφλητική απόδειξη του Δημόσιου Ταμείου της Μαυριτανίας, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας κατά τις μη εργάσιμες ημέρες, χρησιμεύει ως δικαιολογητικό.
 3.6.
 Αν αποτύχει η διαδικασία συμβιβασμού, το Υπουργείο διαβιβάζει αμελλητί τον φάκελο στον εισαγγελέα της της Μαυριτανίας. Σε περίπτωση καταδικαστικής απόφασης με την οποία επιβάλλεται πρόστιμο, η πληρωμή του προστίμου γίνεται με έμβασμα το αργότερο εντός 30 ημερών μετά την καταδίκη. Η εξοφλητική απόδειξη του Δημόσιου Ταμείου της Μαυριτανίας, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας κατά τις μη εργάσιμες ημέρες, χρησιμεύει ως δικαιολογητικό.
 4. Διευθέτηση παράβασης με αλλαγή πορείας
 4.1.
 Το σκάφος που υποχρεώθηκε σε αλλαγή πορείας ύστερα από τη διαπίστωση παράβασης κρατείται στο λιμάνι μέχρι την ολοκλήρωση της διαδικασίας συμβιβασμού.
 4.2.
 Πριν από κάθε δικαστική διαδικασία, η διευθέτηση της εικαζόμενης παράβασης διερευνάται μέσω της διαδικασίας συμβιβασμού, υπό τους όρους που προβλέπονται


text:
στις παραγράφους 3.3 έως 3.5. Η ως άνω διαδικασία ολοκληρώνεται το αργότερο τρεις εργάσιμες ημέρες μετά την ημερομηνία έναρξης της αλλαγής πορείας.
 4.3.
 Πριν από τη διαδικασία συμβιβασμού και εντός 48 ωρών από την έναρξη της αλλαγής πορείας, η Ένωση λαμβάνει από την Μαυριτανία όλες τις λεπτομερείς πληροφορίες που αποτελούν το αντικείμενο της παραβάσεως και τη συνέχεια που ενδεχομένως δοθεί σε αυτή.
 4.4.
 Αν αποτύχει η διαδικασία συμβιβασμού, το Υπουργείο διαβιβάζει αμελλητί τον φάκελο στον εισαγγελέα. Σε περίπτωση καταδικαστικής απόφασης με την οποία επιβάλλεται πρόστιμο, η πληρωμή του προστίμου γίνεται σύμφωνα με την παράγραφο 3.6.
 4.5.
 Σύμφωνα με την ισχύουσα νομοθεσία της Μαυριτανίας, κατατίθεται από τον πλοιοκτήτη τραπεζική εγγύηση, η οποία καθορίζεται από την αρμόδια αρχή ή το αρμόδιο δικαστήριο εντός μέγιστης προθεσμίας 72 ωρών από την περάτωση της διαδικασίας συμβιβασμού και λαμβάνοντας υπόψη τα έξοδα που προκλήθηκαν από τον έλεγχο καθώς και το ποσό των προστίμων και των επανορθώσεων για τις οποίες είναι υπόλογοι οι υπεύθυνοι της παράβασης. Η τραπεζική εγγύηση είναι αμετάκλητη έως την ολοκλήρωση της δικαστικής διαδικασίας. Αποδεσμεύεται μόλις ολοκληρωθεί η διαδικασία χωρίς καταδικαστική απόφαση. Ομοίως, σε περίπτωση καταδίκης σε πρόστιμο χαμηλότερο από την κατατεθείσα εγγύηση, το υπόλοιπο αποδεσμεύεται από την αρμόδια μαυριτανική αρχή.
 4.6.
 Το σκάφος αφήνεται ελεύθερο:
 α)
 είτε αμέσως μετά την εκπλήρωση των υποχρεώσεων που απορρέουν από τη διαδικασία συμβιβασμού,
 β)
 είτε μετά από την κατάθεση της τραπεζικής εγγύησης που αναφέρεται στην παράγραφο 4.5 και την αποδοχή της από το Υπουργείο, εν αναμονή της ολοκλήρωσης της δικαστικής διαδικασίας. Η εξοφλητική απόδειξη του Δημόσιου Ταμείου της Μαυριτανίας, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας κατά τις μη εργάσιμες ημέρες, χρησιμεύει ως δικαιολογητικό για να αφεθεί ελεύθερο το σκάφος.
 5. Ανταλλαγές πληροφοριών σχετικά με τους ελέγχους και τις παραβάσεις
 Τα Μέρη αναλαμβάνουν την υποχρέωση να ενισχύσουν τις διαδικασίες που απαιτούνται για συνεχή διάλογο σχετικά με τις ενέργειες ελέγχου, τις εν εξελίξει διαδικασίες επί παραβάσει, τα αποτελέσματα των συμβιβαστικών και δικαστικών διαδικασιών και τα τυχόν προβλήματα που ανακύπτουν κατά την εκτέλεση των ελέγχων και την παρακολούθηση των φακέλων παράβασης.
 ΚΕΦΑΛΑΙΟ VIII
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ ΜΕΣΩ ΔΟΡΥΦΟΡΟΥ (ΣΠΣΔ/VMS)
 1. Μηνύματα στίγματος των σκαφών — VMS (Vessel Monitoring System)
 Με την επιφύλαξη της ενωσιακής νομοθεσίας που ισχύει για τα σκάφη της Ένωσης όσον αφορά το σύστημα VMS, όταν βρίσκονται στην αλιευτική ζώνη, τα σκάφη της Ένωσης είναι εξοπλισμένα με VMS που χρησιμοποιείται στη Μαυριτανία. Το εν λόγω σύστημα εξασφαλίζει την αυτόματη και συνεχή κοινοποίηση τους στίγματός τους, ανά ώρα, στο κέντρο παρακολούθησης της ακτοφυλακής της Μαυριτανίας.
 2. Τρόπος διαβίβασης στην ακτοφυλακή της Μαυριτανίας
 2.1.
 Κάθε μήνυμα στίγματος περιλαμβάνει τα εξής:
 α)
 τα στοιχεία αναγνώρισης του σκάφους·
 β)
 το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 100 μέτρων, με ποσοστό ασφάλειας 99 %·
 γ)
 την ημερομηνία και την ώρα καταγραφής του στίγματος·
 δ)
 την ταχύτητα και την πορεία του σκάφους.
 2.2.
 Το σύστημα παρακολούθησης πληροί τις προδιαγραφές που ορίζονται στο προσάρτημα 7.
 2.3.
 Το ΚΠΑ της Μαυριτανίας εξασφαλίζει την αυτόματη επεξεργασία των μηνυμάτων στίγματος.
 3.


text:
Διαβίβαση από το σκάφος σε περίπτωση βλάβης του VMS
 3.1.
 Ο πλοίαρχος οφείλει να είναι βέβαιος ότι το VMS του σκάφους του λειτουργεί άψογα ανά πάσα στιγμή και ότι τα μηνύματα στίγματος διαβιβάζονται ορθά στο ΚΠΑ της Μαυριτανίας και του κράτους σημαίας.
 3.2.
 Σε περίπτωση τεχνικού προβλήματος ή βλάβης του εξοπλισμού συνεχούς παρακολούθησης μέσω δορυφόρου που είναι εγκατεστημένος επί του αλιευτικού σκάφους, ο πλοίαρχος του σκάφους ενημερώνει πάραυτα τις αρχές της Μαυριτανίας για τυχόν δυσλειτουργία στην κοινοποίηση και στη λήψη των μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. Διαβιβάζει ανά τέσσερις ώρες στην ακτοφυλακή της Μαυριτανίας, στον αποκριτή του στην ξηρά ή στο ΚΠΑ του κράτους σημαίας, μέσω ηλεκτρονικού ταχυδρομείου, ασυρμάτου ή φαξ, τις πληροφορίες που προβλέπονται στην παράγραφο 2.1.
 3.3.
 Σε περίπτωση βλάβης ή δυσλειτουργίας του VMS επί του σκάφους, ο πλοίαρχος και/ή ο πλοιοκτήτης μεριμνά για την επισκευή ή την αντικατάσταση του VMS εντός μέγιστης προθεσμίας πέντε ημερών. Μετά τη λήξη της προθεσμίας αυτής, το εν λόγω σκάφος οφείλει να καταπλεύσει σε έναν από τους λιμένες της Μαυριτανίας. Εάν το σκάφος πραγματοποιήσει ενδιάμεση στάση εντός της συγκεκριμένης προθεσμίας των πέντε ημερών σε λιμένα της Μαυριτανίας, δεν επιτρέπεται να συνεχίσει τις αλιευτικές του δραστηριότητες στην αλιευτική ζώνη, παρά μόνον όταν το οικείο VMS θα είναι σε άριστη κατάσταση λειτουργίας.
 3.4.
 Ο πλοίαρχος του σκάφους θεωρείται υπεύθυνος για οποιαδήποτε αθέμιτη παρέμβαση στο σύστημα VMS του σκάφους με στόχο να επηρεαστεί η λειτουργία του ή να παραποιηθούν τα μηνύματα στίγματος. Οι παραβάσεις υπόκεινται στις κυρώσεις που προβλέπονται από τη νομοθεσία της Μαυριτανίας.
 3.5.
 Ένα αλιευτικό σκάφος δεν μπορεί να αποπλεύσει από λιμένα εφόσον έχει σημειωθεί τεχνική βλάβη του VMS, παρά μόνο εάν έχει λάβει την άδεια της Μαυριτανίας ύστερα από αίτημα του κράτους σημαίας, η οποία διαβιβάζεται από την Αντιπροσωπεία.
 4. Στίγμα του σκάφους μέσω διερεύνησης (polling)
 Το τερματικό VMS πρέπει ανά πάσα στιγμή να είναι σε θέση να απαντήσει σε έρευνα του ΚΠΑ της Μαυριτανίας (υπηρεσία polling). Σε κάθε τέτοια διερεύνηση, το τερματικό VMS πρέπει να είναι σε θέση να παρέχει επικαιροποιημένα δεδομένα στίγματος του σκάφους σε πραγματικό χρόνο. Σκοπός είναι η λήψη των στιγμάτων σε πραγματικό χρόνο επιπροσθέτως των στιγμάτων που προβλέπονται βάσει των κανονισμών (ένα στίγμα ανά ώρα).
 ΚΕΦΑΛΑΙΟ IX
 ΝΑΥΤΟΛΟΓΗΣΗ ΜΑΥΡΙΤΑΝΩΝ ΝΑΥΤΙΚΩΝ
 1.
 Κατά τη διάρκεια της αλιευτικής δραστηριότητάς τους στην αλιευτική ζώνη, τα σκάφη της Ένωσης ναυτολογούν ειδικευμένους ναυτικούς που υποδεικνύονται από τον ναυτικό πράκτορα του σκάφους, σε συμφωνία με τον πλοιοκτήτη, από τον κατάλογο ονομάτων που επικαιροποιείται από τις αρμόδιες μαυριτανικές αρχές και καταρτίζεται με βάση τα κριτήρια που παρατίθενται στο προσάρτημα 11. Ο αριθμός των προς ναυτολόγηση ναυτικών καθορίζεται στο προσάρτημα 11 παράγραφος 1.
 2.
 Οι αρμόδιες μαυριτανικές αρχές διαβιβάζουν κάθε μήνα στους πλοιοκτήτες ή στους πράκτορές τους τον κατάλογο ειδικευμένων ναυτικών που υποδεικνύονται από τις αρμόδιες μαυριτανικές αρχές. Εάν ο πλοιοκτήτης, μέσω των αρμόδιων μαυριτανικών αρχών, δεν βρίσκει διαθέσιμους ειδικευμένους ναυτικούς στον κατάλογο, σύμφωνα με τις ισχύουσες οδηγίες, ο πλοιοκτήτης απαλλάσσεται αυτής της υποχρέωσης και των συναφών υποχρεώσεων που προβλέπονται στο παρόν κεφάλαιο, συμπεριλαμβανομένης της καταβολής της κατ’ αποκοπήν


text:
αποζημίωσης που προβλέπεται στην παράγραφο 11.
 3.
 Στο μέτρο του δυνατού, οι πλοιοκτήτες ναυτολογούν ασκούμενους στο πλαίσιο της υποχρέωσης που αναφέρεται στην παράγραφο 2 για ναυτολόγηση Μαυριτανών ναυτικών. Οι ειδικευμένοι ασκούμενοι είναι δυνατό να υποδεικνύονται από τον πράκτορα του πλοίου της Ένωσης, σε συμφωνία με τον πλοιοκτήτη, με βάση τον κατάλογο ονομάτων που υποβάλλουν οι αρμόδιες μαυριτανικές αρχές.
 4.
 Ο πλοιοκτήτης ή ο πράκτορας του σκάφους διαβιβάζει στις αρμόδιες μαυριτανικές αρχές τα ονοματεπώνυμα και τα στοιχεία των Μαυριτανών ναυτικών που μπορούν να ναυτολογηθούν στο συγκεκριμένο σκάφος της Ένωσης, αναφέροντας τη θέση τους στον κατάλογο πληρώματος για κάθε ταξίδι, σύμφωνα με το προσάρτημα 11.
 5.
 Η διακήρυξη της Διεθνούς Οργάνωσης Εργασίας (ΔΟΕ) περί θεμελιωδών αρχών και δικαιωμάτων εργασίας καθώς και άλλες συναφείς συμβάσεις της ΔΟΕ εφαρμόζονται αυτοδικαίως στους Μαυριτανούς ναυτικούς που ναυτολογούνται στα σκάφη της Ένωσης. Αφορούν κυρίως την ελευθερία του συνεταιρίζεσθαι και την ουσιαστική αναγνώριση του δικαιώματος συλλογικών διαπραγματεύσεων, την κατάργηση των διακρίσεων σε θέματα απασχόλησης και άσκησης επαγγέλματος και τις συνθήκες εργασίας και διαβίωσης στα αλιευτικά σκάφη.
 6.
 Σε περίπτωση ναυτολόγησης Μαυριτανών ναυτικών, συνάπτονται συμβάσεις απασχόλησης μεταξύ των πρακτόρων των πλοιοκτητών και των ναυτικών σε διαβούλευση με τις αρμόδιες αρχές της Μαυριτανίας. Οι εν λόγω συμβάσεις εγγυώνται στους Μαυριτανούς ναυτικούς την κοινωνική ασφάλιση που δικαιούνται βάσει της νομοθεσίας που διέπει τη σύμβασή τους, συμπεριλαμβανομένης της ασφάλισης ασθενείας και ατυχήματος, των συνταξιοδοτικών παροχών, των αποζημιώσεων αδείας και της αποζημίωσης για τη λύση της σύμβασης εργασίας, καθώς και τον βασικό μισθό που καταβάλλεται δυνάμει του παρόντος κεφαλαίου. Οι συμβάσεις πρόσληψης πληρούν τις απαιτήσεις του προσαρτήματος 11. Αντίγραφο της σύμβασης παραδίδεται στους υπογράφοντες και στις αρμόδιες αρχές της Μαυριτανίας, σύμφωνα με το παράρτημα 11.
 7.
 Σε περίπτωση ναυτολόγησης Μαυριτανών ναυτικών, οι μισθοί τους καταβάλλονται από τους πλοιοκτήτες. Οι βασικές αποδοχές, δηλαδή ο ελάχιστος μισθός πριν από την προσθήκη των επιδομάτων που χορηγούνται στους Μαυριτανούς ναυτικούς, καθορίζονται είτε με βάση τη νομοθεσία της Μαυριτανίας, είτε επί των ελάχιστων προδιαγραφών που έχει θεσπίσει η ΔΟΕ για τους ναυτιλλομένους, ανάλογα με το ποιο από τα δύο ποσά είναι υψηλότερο. Οι υπόλοιπες παροχές δεν επιτρέπεται να είναι κατώτερες από εκείνες που ισχύουν για τους ναυτικούς άλλων χωρών ΑΚΕ που ασκούν παρόμοια καθήκοντα.
 8.
 Ο ναυτικός πράκτορας θεωρείται τοπικός εκπρόσωπος του πλοιοκτήτη.
 9.
 Κατά περίπτωση, τα έξοδα μετακίνησης καθώς και επαναπατρισμού των Μαυριτανών ναυτικών μεταξύ του λιμένα επιβίβασης ή αποβίβασης και του συνήθους τόπου διαμονής τους βαρύνουν τον πλοιοκτήτη.
 10.
 Όλοι οι Μαυριτανοί ναυτικοί που εργάζονται στα σκάφη της Ένωσης παρουσιάζονται στον πλοίαρχο του εκάστοτε σκάφους την παραμονή της ημέρας που προτείνεται για την επιβίβασή τους. Αν ένας Μαυριτανός ναυτικός δεν παρουσιαστεί για την επιβίβασή του τη συμφωνημένη ημέρα και ώρα, ο πλοιοκτήτης απαλλάσσεται αυτόματα από την υποχρέωση να επιτρέψει την επιβίβαση του ναυτικού.
 11.
 Όταν ο αριθμός των ειδικευμένων Μαυριτανών ναυτικών που ναυτολογούνται σε σκάφη της Ένωσης δεν φτάνει τον ελάχιστο αριθμό που προβλέπεται στην παράγραφο 1, για λόγους άλλους από τους αναφερόμενους στην παράγραφο 10, τότε ο πλοιοκτήτης καταβάλλει κατ’ αποκοπή αποζημίωση ύψους 20 EUR για κάθε μη ναυτολογημένο ναυτικό ανά ημέρα αλιευτικών δραστηριοτήτων στην


text:
αλιευτική ζώνη. Το κατ’ αποκοπή ποσό καταβάλλεται στις αρχές της Μαυριτανίας το αργότερο εντός 90 ημερών από τη λήξη της περιόδου ισχύος της άδειας αλιείας.
 12.
 Σε περίπτωση δυσχέρειας κατά την εφαρμογή του παρόντος κεφαλαίου, τα Μέρη διαβουλεύονται, μεταξύ άλλων στο πλαίσιο της μικτής επιτροπής, ώστε να ανταλλάσσουν κάθε χρήσιμη πληροφορία σχετικά με την εφαρμογή αυτή και να εντοπιστούν οι πλέον κατάλληλες λύσεις για την αντιμετώπιση των εν λόγω δυσχερειών.
 ΚΕΦΑΛΑΙΟ X
 ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ
 1.
 Θεσπίζεται σύστημα επιστημονικής παρατήρησης επί των σκαφών της Ένωσης. Όσον αφορά τα θυναλιευτικά σκάφη, το σύστημα αυτό συμμορφώνεται με τις συστάσεις της ICCAT.
 2.
 Τα σκάφη της Ένωσης στα οποία επιτρέπεται η αλιεία στην αλιευτική ζώνη στο πλαίσιο του παρόντος πρωτοκόλλου, επιβιβάζουν παρατηρητές που ορίζονται ως «επιστημονικοί παρατηρητές» από τις μαυριτανικές αρχές. Το αποτέλεσμα της εργασίας των παρατηρητών αυτών μπορεί να χρησιμοποιηθεί αποκλειστικά για επιστημονικούς σκοπούς.
 3.
 Τα Μέρη συμφωνούν να επιβιβάζουν παρατηρητές ανάλογα με τον αριθμό και την περιοδικότητα που ορίζονται στα τεχνικά δελτία του προσαρτήματος 2. Τα σκάφη στα οποία επιβιβάζονται οι Μαυριτανοί επιστημονικοί παρατηρητές, με εξαίρεση τα θυνναλιευτικά γρι-γρι για τα οποία η επιβίβαση πραγματοποιείται κατόπιν αιτήματος του Υπουργείου, ορίζονται με κοινή συμφωνία μεταξύ των Μερών. Σε κάθε περίπτωση, επιβιβάζεται κάθε φορά μόνον ένας επιστημονικός παρατηρητής ανά σκάφος.
 4.
 Με εξαίρεση την κατηγορία 6 (μικρά πελαγικά είδη), η επιβίβαση επιστημονικού παρατηρητή σε ένα σκάφος διαρκεί κατά μέγιστον όσο ένα αλιευτικό ταξίδι. Ωστόσο, μετά από ρητή αίτηση ενός εκ των Μερών, η επιβίβαση αυτή μπορεί να κλιμακωθεί σε περισσότερα αλιευτικά ταξίδια σε συνάρτηση με τη μέση διάρκεια των αλιευτικών ταξιδιών που προβλέπονται για το συγκεκριμένο σκάφος.
 5.
 Το Υπουργείο διαβιβάζει στην Ένωση μέσω της Αντιπροσωπείας τα ονοματεπώνυμα των επιστημονικών παρατηρητών που έχουν ορισθεί και διαθέτουν τα απαιτούμενα έγγραφα, τουλάχιστον επτά εργάσιμες ημέρες πριν από την προβλεπόμενη ημερομηνία για την επιβίβασή τους.
 6.
 Όλα τα έξοδα που συνδέονται με τις δραστηριότητες των επιστημονικών παρατηρητών, συμπεριλαμβανομένων των μισθών, αμοιβών και αποζημιώσεών τους, βαρύνουν το Υπουργείο.
 7.
 Το Υπουργείο λαμβάνει όλα τα αναγκαία μέτρα για τη διευκόλυνση της επιβίβασης και της αποβίβασης του επιστημονικού παρατηρητή.
 8.
 Οι συνθήκες παραμονής του επιστημονικού παρατηρητή στο σκάφος είναι αυτές που ισχύουν για τους αξιωματικούς του σκάφους.
 9.
 Ο επιστημονικός παρατηρητής διαθέτει όλα τα αναγκαία μέσα για την άσκηση των καθηκόντων του. Ο πλοίαρχος του παρέχει πρόσβαση στα μέσα επικοινωνίας που είναι αναγκαία για την άσκηση των καθηκόντων του, στα έγγραφα που συνδέονται άμεσα με τις αλιευτικές δραστηριότητες του σκάφους, δηλαδή στο ημερολόγιο αλιείας και στο παράρτημά του, στο βιβλίο ναυσιπλοΐας, καθώς και στους αναγκαίους χώρους του σκάφους, προκειμένου να τον διευκολύνει στην εκπλήρωση των καθηκόντων παρατήρησης.
 10.
 Ο επιστημονικός παρατηρητής παρουσιάζεται στον πλοίαρχο του οριζομένου σκάφους την προηγουμένη της ημερομηνίας κατά την οποία έχει αποφασιστεί η επιβίβασή του. Εάν ο επιστημονικός παρατηρητής δεν παρουσιαστεί, ο πλοίαρχος του σκάφους ενημερώνει το Υπουργείο και την Ένωση. Στην περίπτωση αυτή, το σκάφος έχει το δικαίωμα να αποπλεύσει από τον λιμένα. Ωστόσο, το Υπουργείο μπορεί να προβεί, αμελλητί και με δικά του έξοδα, στην επιβίβαση νέου επιστημονικού παρατηρητή, χωρίς να διαταραχθεί η αλιευτική


text:
δραστηριότητα του σκάφους.
 11.
 Ο επιστημονικός παρατηρητής διαθέτει:
 α)
 υπηρεσιακή εντολή που έχει συνταχθεί από το επιστημονικό ίδρυμα,
 β)
 επαρκή εμπειρία στον τομέα της αλιείας,
 γ)
 εις βάθος γνώση του πρωτοκόλλου επιστημονικής παρατήρησης που έχει επικυρώσει η κοινή ανεξάρτητα επιστημονική επιτροπή και των διατάξεων του πρωτοκόλλου που σχετίζονται με την επιστημονική παρατήρηση.
 12.
 Ο επιστημονικός παρατηρητής διασφαλίζει, για επιστημονικούς σκοπούς, τη συλλογή δεδομένων που σχετίζονται με τις αλιευτικές δραστηριότητες των σκαφών της Ένωσης στην αλιευτική ζώνη. Οφείλει δε να συντάξει σχετική έκθεση. Ειδικότερα:
 α)
 παρατηρεί τις αλιευτικές δραστηριότητες των σκαφών,
 β)
 καταγράφει το στίγμα των σκαφών που συμμετέχουν σε αλιευτικές δραστηριότητες,
 γ)
 προβαίνει σε βιολογική δειγματοληψία στο πλαίσιο επιστημονικών προγραμμάτων,
 δ)
 καταγράφει τα αλιευτικά εργαλεία και το μέγεθος των ματιών των χρησιμοποιούμενων διχτυών.
 13.
 Όλα τα καθήκοντα παρατήρησης περιορίζονται στις αλιευτικές δραστηριότητες και στις συναφείς δραστηριότητες που διέπονται από το πρωτόκολλο.
 14.
 Σε συμμόρφωση με την παράγραφο 3, τα Μέρη συμφωνούν ότι, στο μέτρο του δυνατού, η επιβίβαση καλύπτει όλη τη διάρκεια του αλιευτικού ταξιδιού (επιβίβαση στην έναρξη και αποβίβαση στο τέλος), προκειμένου να μπορούν να χρησιμοποιούνται τα δεδομένα ολοκληρωμένων αλιευτικών ταξιδιών για τις σταθμίσεις, αλλά και να αποφεύγονται οι διακοπές που θα μπορούσαν να διαταράξουν τη δυναμική της εμπορικής αλιευτικής δραστηριότητας.
 15.
 Τα Μέρη συμφωνούν επίσης να προγραμματίζουν τις παρατηρήσεις ώστε να καλύπτεται ο ετήσιος κύκλος δραστηριότητας (από τον Ιανουάριο έως τον Δεκέμβριο).
 16.
 Με στόχο τη βελτιστοποίηση των προσπαθειών και την αποφυγή των χωρικών και χρονικών επικαλύψεων, αν όχι επαναλήψεων, τα Μέρη μεριμνούν για τον συντονισμό μεταξύ των εθνικών, περιφερειακών και ενωσιακών προγραμμάτων παρατηρητών. Για τον σκοπό αυτό, εφαρμόζουν ένα κοινό εκ περιτροπής σύστημα για τα εν λόγω προγράμματα (ένας παρατηρητής σε κάθε σκάφος για τη διάρκεια ενός αλιευτικού ταξιδιού).
 17.
 Οι παρατηρητές πρέπει να αντικαθίστανται μεταξύ δύο αλιευτικών ταξιδιών προκειμένου να μην καταλήγουν να εργάζονται για υπερβολικά μεγάλα διαστήματα.
 18.
 Η μεθοδολογία εργασίας, οι πτυχές που πρέπει να λαμβάνει υπόψη ο επιστημονικός παρατηρητής καθώς και τα καθήκοντά του περιγράφονται στα εγχειρίδια που προορίζονται για χρήση από τους επιστημονικούς παρατηρητές στα ύδατα της Δυτικής Αφρικής, για τους τέσσερεις τύπους αλιείας: την αλιεία γαρίδας, μερλούκιου, κεφαλόποδων και την πελαγική αλιεία.
 19.
 Κατά το τέλος της περιόδου παρατήρησης και πριν αποβιβαστεί από το σκάφος, ο επιστημονικός παρατηρητής συντάσσει έκθεση σύμφωνα με το υπόδειγμα που περιλαμβάνεται στο προσάρτημα 11. Υπογράφει την έκθεση παρουσία του πλοιάρχου, ο οποίος μπορεί να προσθέσει ή να ζητήσει να προστεθούν όλες οι παρατηρήσεις που θεωρεί χρήσιμες, ακολουθούμενες από την υπογραφή του. Αντίγραφο της έκθεσης επιδίδεται στον πλοίαρχο του σκάφους κατά την αποβίβαση του επιστημονικού παρατηρητή καθώς και στο Υπουργείο και στην Ένωση.
 ΚΕΦΑΛΑΙΟ XI
 ΛΕΠΤΟΜΕΡΕΙΕΣ ΕΦΑΡΜΟΓΗΣ ΤΗΣ ΠΕΙΡΑΜΑΤΙΚΗΣ ΑΛΙΕΙΑΣ
 1.
 Τα δύο μέρη αποφασίζουν από κοινού σχετικά με:
 α)
 τους Ευρωπαίους επιχειρηματίες που θα ασκήσουν πειραματική αλιεία,
 β)
 την καταλληλότερη περίοδο γι’ αυτό τον σκοπό, και
 γ)
 τους εφαρμοστέους όρους.
 Για να διευκολύνεται η εξερευνητική εργασία των σκαφών, το υπουργείο διαβιβάζει τις επιστημονικές πληροφορίες και τα άλλα διαθέσιμα βασικά δεδομένα. Τα Μέρη συμφωνούν για το επιστημονικό πρωτόκολλο που τίθεται σε εφαρμογή για τη στήριξη αυτής της


text:
πειραματικής αλιείας, και το οποίο διαβιβάζεται στους οικείους επιχειρηματίες.
 2.
 Ο αλιευτικός κλάδος της Μαυριτανίας συνεργάζεται στενά (συντονισμός και διάλογος για τους όρους εφαρμογής της πειραματικής αλιείας).
 3.
 Η διάρκεια των εξορμήσεων είναι τρεις μήνες κατ’ ελάχιστο όριο και έξι μήνες κατ’ ανώτατο όριο, εκτός εάν τα Μέρη συμφωνήσουν άλλως.
 4.
 Η Ένωση κοινοποιεί στη Μαυριτανία τις αιτήσεις χορήγησης αδειών πειραματικής αλιείας. Υποβάλλει τεχνικό φάκελο όπου προσδιορίζονται:
 α)
 τα τεχνικά χαρακτηριστικά του σκάφους·
 β)
 το επίπεδο αλιευτικής εμπειρίας των αξιωματικών του σκάφους·
 γ)
 η πρόταση για τις τεχνικές παραμέτρους της εξόρμησης (διάρκεια, εργαλεία, περιοχές εξερεύνησης κ.λπ.)·
 δ)
 ο τρόπος χρηματοδότησης.
 5.
 Σε περίπτωση ανάγκης, η Μαυριτανία οργανώνει διάλογο σχετικά με τα τεχνικά και οικονομικά ζητήματα με την Ένωση και, ενδεχομένως, με τους οικείους πλοιοκτήτες.
 6.
 Πριν την έναρξη της εξόρμησης πειραματικής αλιείας, το σκάφος της Ένωσης παρουσιάζεται σε λιμένα της Μαυριτανίας, προκειμένου να υποβάλλεται στις επιθεωρήσεις που προβλέπονται στο κεφάλαιο ΙΙ παράγραφος 6.
 7.
 Πριν την έναρξη της εξόρμησης, οι πλοιοκτήτες υποβάλλουν στη Μαυριτανία και στην Ένωση:
 α)
 δήλωση των αλιευμάτων που βρίσκονται ήδη επί του σκάφους,
 β)
 τα τεχνικά χαρακτηριστικά των αλιευτικών εργαλείων που θα χρησιμοποιηθούν κατά την εξόρμηση,
 γ)
 βεβαίωση ότι συμμορφώνονται με τους κανονισμούς αλιείας της Μαυριτανίας.
 8.
 Κατά τη διάρκεια της εξόρμησης στη θάλασσα, οι πλοιοκτήτες των εν λόγω σκαφών:
 α)
 διαβιβάζουν στο Υπουργείο και στην Ένωση εβδομαδιαία έκθεση σχετικά με τα ημερήσια αλιεύματα που αλιεύονται κάθε ημέρα και σε κάθε ανάσυρση, διευκρινίζοντας τις τεχνικές παραμέτρους της εξόρμησης (στίγμα, βάθος, ημερομηνία και ώρα, αλιεύματα και άλλες παρατηρήσεις ή σχόλια),
 β)
 αναφέρουν το στίγμα, την ταχύτητα και την κατεύθυνση του σκάφους με VMS,
 γ)
 μεριμνούν ώστε να βρίσκεται επί του σκάφους ένας επιστημονικός παρατηρητής μαυριτανικής υπηκοότητας ή που έχει επιλεγεί από τις αρχές της Μαυριτανίας. Αποστολή του παρατηρητή είναι να συλλέγει επιστημονικές πληροφορίες από τα αλιεύματα και να λαμβάνει δείγματα αλιευμάτων. Ο παρατηρητής έχει μεταχείριση αξιωματικού του πλοίου και ο πλοιοκτήτης καλύπτει τα έξοδα διαβίωσης του παρατηρητή κατά την παραμονή του στο σκάφος. Η απόφαση σχετικά με τον χρόνο επιβίβασης του παρατηρητή στο σκάφος, τη διάρκεια της παραμονής του και τον λιμένα επιβίβασης και αποβίβασης λαμβάνεται σε συμφωνία με τις αρχές της Μαυριτανίας. Εκτός αντίθετης συμφωνίας μεταξύ των Μερών, το σκάφος δεν μπορεί να υποχρεωθεί ποτέ να καταπλεύσει σε λιμένα περισσότερες από μία φορά ανά δίμηνο,
 δ)
 υποβάλλουν το σκάφος τους σε επιθεώρηση, πριν αυτό εγκαταλείψει την αλιευτική ζώνη, εάν το ζητήσουν οι μαυριτανικές αρχές,
 ε)
 τηρούν τη νομοθεσία της Μαυριτανίας σε θέματα αλιείας.
 9.
 Τα αλιεύματα, συμπεριλαμβανομένων των παρεμπιπτόντων αλιευμάτων, που αλιεύονται στη διάρκεια της επιστημονικής εξόρμησης παραμένουν στην κυριότητα του πλοιοκτήτη, με την επιφύλαξη ότι ο πλοιοκτήτης συμμορφώνεται με τα μέτρα που λαμβάνονται προς τον σκοπό αυτό από τη μικτή επιτροπή και τις διατάξεις του επιστημονικού πρωτοκόλλου.
 10.
 Το Υπουργείο διορίζει υπεύθυνο επικοινωνίας, αρμόδιο για την αντιμετώπιση τυχόν απρόβλεπτων προβλημάτων που θα μπορούσαν να παρεμποδίσουν την ανάπτυξη της πειραματικής αλιείας.
 Προσαρτήματα
 1.
 Όρια της αλιευτικής ζώνης
 2.
 Τεχνικά δελτία
 3.
 Έντυπο αίτησης χορήγησης άδειας αλιείας
 4.
 Κατάλογος πληροφοριών που σχετίζονται με το ημερολόγιο αλιείας της


text:
Μαυριτανίας
 5.
 Ισχύουσα νομοθεσία σχετικά με τα ελάχιστα μεγέθη των αλιευμάτων που διατηρούνται επί του σκάφους
 6.
 Κατάλογος των συντελεστών μετατροπής
 7.
 Διαβίβαση μηνυμάτων VMS στη Μαυριτανία
 8.
 Πρωτόκολλο για την πλαισίωση του ERS
 9.
 Έκθεση επιστημονικού παρατηρητή
 10.
 Στοιχεία επικοινωνίας των αρμόδιων αρχών της Ένωσης και της Μαυριτανίας
 11.
 Ναυτολόγηση Μαυριτανών ναυτικών
 (1) Διάταγμα 2006-010 της 17ης Φεβρουαρίου 2006.
 (2) πρβλ. CICTA 16/15.
 ΠΑΡΑΡΤΗΜΑ II
 ΥΛΟΠΟΙΗΣΗ ΤΗΣ ΤΟΜΕΑΚΗΣ ΣΤΗΡΙΞΗΣ ΓΙΑ ΤΗΝ ΠΡΟΩΘΗΣΗ ΤΗΣ ΥΠΕΥΘΥΝΗΣ ΚΑΙ ΒΙΩΣΙΜΗΣ ΑΛΙΕΙΑΣ
 Στόχοι
 1.
 Στόχος της συνιστώσας τομεακής στήριξης της αλιευτικής συμφωνίας και του πρωτοκόλλου είναι να συμβάλει στην εφαρμογή της τομεακής πολιτικής της Μαυριτανίας.
 2.
 Η εν λόγω συνιστώσα αντιπροσωπεύει ένα συμπληρωματικό ποσό επιπλέον του εθνικού προϋπολογισμού που χορηγείται στο Υπουργείο για την υλοποίηση της πολιτικής του για την ανάπτυξη της αλιείας.
 3.
 Εφαρμόζεται η αρχή της αιρεσιμότητας που αντικατοπτρίζεται στο πρωτόκολλο, δηλαδή οι πληρωμές για τη στήριξη του τομέα πραγματοποιούνται σε ετήσιες δόσεις, σε συνάρτηση με την πρόοδο που σημειώνεται και τα αποτελέσματα που επιτυγχάνονται.
 4.
 Τα προγράμματα που υλοποιούνται στο πλαίσιο της συνιστώσας τομεακής στήριξης τυγχάνουν της αναγκαίας δημοσιότητας και προβολής ενισχύοντας έτσι τη σύμπραξη μεταξύ της Μαυριτανίας και της Ένωσης.
 5.
 Η συνιστώσα τομεακής στήριξης συμβάλλει στην επίτευξη προόδου όσον αφορά τις δεσμεύσεις που έχει αναλάβει η Μαυριτανία στους τομείς της βιώσιμης διαχείρισης των πόρων, της προστασίας των θαλάσσιων και παράκτιων περιοχών, της διαφάνειας των αλιευτικών δραστηριοτήτων, της βελτίωσης της επισιτιστικής και διατροφικής ασφάλειας του πληθυσμού και της δημιουργίας προστιθέμενης αξίας και θέσεων εργασίας στη Μαυριτανία.
 6.
 Πιο συγκεκριμένα, η συνιστώσα τομεακής στήριξης θα ενθαρρύνει την υπεύθυνη αλιεία στα μαυριτανικά ύδατα, με στόχο την εγγύηση της προστασίας και της βιώσιμης εκμετάλλευσης των αλιευτικών πόρων ώστε να ενισχυθεί η συμβολή του τομέα της αλιείας στην επισιτιστική ασφάλεια, τη δημιουργία θέσεων εργασίας και την οικονομική ανάπτυξη.
 Διαφάνεια και εντοπισμός των πόρων που σχετίζονται με την τομεακή στήριξη
 7.
 Το ποσό της χρηματοδοτικής συνεισφοράς που συνδέεται με την τομεακή στήριξη και μεταφέρεται από την Ένωση στη Μαυριτανία προσδιορίζεται κάθε χρόνο στον νόμο περί προϋπολογισμού.
 8.
 Οι εν λόγω πόροι διατίθενται στο Υπουργείο και διακρίνονται σαφώς από την αποζημίωση για την πρόσβαση στην αλιευτική ζώνη.
 9.
 Τα κονδύλια της τομεακής στήριξης μεταφέρονται σε λογαριασμό του Δημόσιου Ταμείου της Μαυριτανίας σύμφωνα με τις ρυθμίσεις που προβλέπονται στο άρθρο 8 παράγραφος 12 του πρωτοκόλλου.
 10.
 Η Ένωση ενημερώνει τη Μαυριτανία σχετικά με τη μεταφορά της δόσης της τομεακής στήριξης, μετά την εκτέλεση της σχετικής τραπεζικής πράξης.
 11.
 Η Μαυριτανία ενημερώνει την Ένωση για τη διάθεση της δόσης που καταβάλλεται στο πλαίσιο της τομεακής στήριξης στον λογαριασμό ειδικού σκοπού που αναφέρεται στο άρθρο 8 παράγραφος 12 του πρωτοκόλλου.
 Ετήσιος και πολυετής προγραμματισμός
 12.
 Το Υπουργείο εκπονεί αναλυτική πρόταση πολυετούς τομεακού προγράμματος για την αξιοποίηση των πόρων τομεακής στήριξης καθ’ όλη τη διάρκεια εφαρμογής του πρωτοκόλλου, το οποίο θα βοηθήσει τη Μαυριτανία να εφαρμόσει μέρος της εθνικής πολιτικής της για την ανάπτυξη της αλιείας.
 13.
 Το προτεινόμενο πολυετές τομεακό πρόγραμμα είναι εστιασμένο σε μια σειρά συνδεόμενων δράσεων και έργων που συνάδουν με τις εθνικές προτεραιότητες και λαμβάνουν υπόψη


text:
την ικανότητα της Μαυριτανίας να διαχειρίζεται, να εκτελεί και να ενημερώνει σχετικά με τους πόρους τομεακής στήριξης.
 14.
 Το προτεινόμενο πολυετές τομεακό πρόγραμμα καθορίζει, για τη διάρκεια εφαρμογής του πρωτοκόλλου:
 α)
 τους επιδιωκόμενους στόχους σε ετήσια και πολυετή βάση,
 β)
 την κατάσταση αναφοράς κατά την έναρξη της περιόδου εφαρμογής,
 γ)
 τις προβλεπόμενες δραστηριότητες,
 δ)
 το κόστος τους,
 ε)
 τον φορέα / το τμήμα / τον οργανισμό που είναι αρμόδιος για την εφαρμογή του,
 στ)
 τα προσδοκώμενα αποτελέσματα,
 ζ)
 τους σχετικούς δείκτες για τη μέτρηση των αποτελεσμάτων,
 η)
 τις πηγές επαλήθευσης,
 θ)
 ενδεικτικό χρονοδιάγραμμα εφαρμογής με κατανομή των κονδυλίων (ετήσια και πολυετή).
 15.
 Σύμφωνα με το άρθρο 8 του πρωτοκόλλου, η χρηματοδοτική στήριξη για την προώθηση της υπεύθυνης και βιώσιμης αλιείας αποτελείται από τους οκτώ ακόλουθους άξονες παρέμβασης:
 Άξονας 1: Διατήρηση του θαλάσσιου και παράκτιου περιβάλλοντος
 Άξονας 2: Ενίσχυση της παρακολούθησης, του ελέγχου και της επιτήρησης των αλιευτικών δραστηριοτήτων
 Άξονας 3: Προαγωγή της επιστημονικής έρευνας
 Άξονας 4: Ενίσχυση του συστήματος πληροφοριών του τομέα
 Άξονας 5: Υγιεινή και ποιότητα των προϊόντων αλιείας
 Άξονας 6: Υποδομές για την προώθηση της κατανάλωσης των προϊόντων αλιείας από τον άνθρωπο
 Άξονας 7: Στήριξη της αλιείας μικρής κλίμακας και των παράκτιων κοινοτήτων
 Άξονας 8: Τεχνική συνδρομή.
 16.
 Το προτεινόμενο πολυετές τομεακό πρόγραμμα εξετάζεται από τη μικτή επιτροπή.
 17.
 Για καθένα από τα επόμενα έτη, η Μαυριτανία υποβάλλει ετήσιο πρόγραμμα εργασίας στην Ένωση το αργότερο 30 ημέρες πριν από τη συνεδρίαση της μικτής επιτροπής. Εάν κριθεί αναγκαία η επικαιροποίηση του πολυετούς τομεακού προγράμματος, εφαρμόζεται η παράγραφος 49.
 Ρυθμίσεις και όροι εφαρμογής
 18.
 Η εφαρμογή του πολυετούς τομεακού προγράμματος αποτελεί αντικείμενο διαρκούς παρακολούθησης από τη Μαυριτανία. Το πολυετές τομεακό πρόγραμμα που εγκρίνεται από τη μικτή επιτροπή εφαρμόζεται υπό την ευθύνη της Μαυριτανίας. Αφού πραγματοποιηθεί η μεταφορά τους, οι πόροι της τομεακής στήριξης χρησιμοποιούνται σύμφωνα με τους κανόνες και τις διαδικασίες διαχείρισης των δημόσιων οικονομικών της Μαυριτανίας, και η ευθύνη της διαχείρισης αυτών των μεταφερθέντων πόρων ανήκει στην κυβέρνηση της Μαυριτανίας.
 19.
 Σύμφωνα με το άρθρο 8 παράγραφος 8 του πρωτοκόλλου, η τομεακή στήριξη υλοποιείται με την υποστήριξη κλιμακίου συντονισμού, που είναι αρμόδιο για την παρακολούθηση της εκτέλεσης των αποφάσεων της μικτής επιτροπής.
 20.
 Το κλιμάκιο συντονισμού ορίζεται από τον Υπουργό Αλιείας.
 21.
 Οι πόροι της τομεακής στήριξης προορίζονται για ειδικές δράσεις και έργα που αποφασίζονται από κοινού. Δεν μπορούν να χρησιμοποιούνται για την κάλυψη λειτουργικών δαπανών του Υπουργείου ή των άλλων δικαιούχων, με εξαίρεση τα κονδύλια που προορίζονται για ειδικές δράσεις οι οποίες εγκρίνονται για το κλιμάκιο συντονισμού που αναφέρεται στην παράγραφο 20.
 22.
 Το κλιμάκιο συντονισμού που αναφέρεται στην παράγραφο 20 μπορεί να είναι δικαιούχος κονδυλίου ειδικού προορισμού για τις δράσεις που αναφέρονται στο άρθρο 8 παράγραφος 8 του πρωτοκόλλου, το ετήσιο ύψος του οποίου καθορίζεται από τη μικτή επιτροπή.
 23.
 Το κλιμάκιο συντονισμού υποστηρίζει την υλοποίηση της τομεακής στήριξης και μεριμνά για την εκτέλεση των δράσεων σύμφωνα με τους κανόνες και τις διαδικασίες διαχείρισης των δημόσιων οικονομικών της Μαυριτανίας. Ενημερώνει σχετικά τη μικτή επιτροπή.
 24.
 Το κλιμάκιο συντονισμού συμμετέχει στον καθορισμό των έργων και των δράσεων που


text:
δύνανται να χρηματοδοτηθούν από την τομεακή στήριξη και τους δικαιούχους φορείς. Συνεργάζεται με τους εν λόγω φορείς για τον πολυετή προγραμματισμό της τομεακής στήριξης που αναφέρεται στην παράγραφο 14 και υποβάλλεται προς έγκριση στη μικτή επιτροπή.
 25.
 Το κλιμάκιο συντονισμού οργανώνει την εφαρμογή με τους δικαιούχους, ανεξάρτητα από την εποπτεύουσα αρχή, παρακολουθεί την εκτέλεση των εγκεκριμένων δράσεων και έργων και υποβάλλει αναφορά στη μικτή επιτροπή.
 26.
 Κατά την εκτέλεση ενός έργου, κάθε τροποποίηση των χρηματοδοτούμενων δράσεων, των κατευθύνσεων, των στόχων, των κριτηρίων και των δεικτών αξιολόγησης εγκρίνεται και από τα Μέρη στο πλαίσιο της μικτής επιτροπής. Η έγκριση αυτή αποτελεί προϋπόθεση sine qua non για τη μεταφορά από την Ένωση της δόσης που ακολουθεί την ως άνω τροποποίηση.
 27.
 Πραγματοποιούνται συνεδριάσεις παρακολούθησης της υλοποίησης της τομεακής στήριξης μεταξύ του κλιμακίου συντονισμού, του Γενικού Γραμματέα του Υπουργείου και του εκπροσώπου της Αντιπροσωπείας. Οι συνεδριάσεις πραγματοποιούνται κατ’ ελάχιστον σε τριμηνιαία βάση. Μετά το πέρας κάθε συνεδρίασης το κλιμάκιο συντονισμού συντάσσει πρακτικό, το οποία εγκρίνεται από τους συμμετέχοντες στη συνεδρίαση και διαβιβάζεται στη μικτή επιτροπή αμέσως μετά την έγκρισή του.
 28.
 Ο ορισθείς εκπρόσωπος της Αντιπροσωπείας πραγματοποιεί τακτικά επιτόπιες αποστολές με σκοπό την αξιολόγηση, μαζί με τις αρμόδιες εθνικές αρχές, της κατάστασης προόδου του πολυετούς τομεακού προγράμματος. Στη διάρκεια αυτών των αποστολών, ο εκπρόσωπος έχει πρόσβαση σε όλα αναγκαία σχετικά έγγραφα για την εξακρίβωση της προόδου των δραστηριοτήτων, και ιδιαίτερα σε όσα χαρακτηρίζονται ως πηγές επαλήθευσης.
 Εκθέσεις και εργαστήριο παρουσίασης
 29.
 Η Μαυριτανία συντάσσει, και υποβάλλει στην Ένωση, ετήσια έκθεση προόδου σχετικά με την εφαρμογή του πολυετούς τομεακού προγράμματος, το αργότερο 30 ημέρες πριν από την ετήσια συνεδρίαση της μικτής επιτροπής.
 30.
 Η ετήσια έκθεση προόδου περιλαμβάνει όλες τις αναγκαίες πληροφορίες προκειμένου να μπορεί η μικτή επιτροπή να λαμβάνει τεκμηριωμένες αποφάσεις σχετικά με τις επόμενες καταβολές των πόρων της τομεακής στήριξης από την Ένωση.
 31.
 Προς τούτο, η ετήσια έκθεση προόδου προσδιορίζει τις δράσεις που έχουν υλοποιηθεί και την πρόοδο που έχει σημειωθεί όσον αφορά τους δείκτες οι οποίοι έχουν επιλεγεί σε σχέση με τους συμφωνηθέντες στόχους (επιτευχθέντες, μερικώς επιτευχθέντες και μη επιτευχθέντες). Περιγράφονται οι δυσκολίες που ενδεχομένως απαντώνται κατά την επιδίωξη των στόχων και τα διορθωτικά μέτρα που λαμβάνονται.
 32.
 Οι πηγές επαλήθευσης που απαριθμούνται στο πολυετές τομεακό πρόγραμμα επισυνάπτονται στην ετήσια έκθεση όταν αυτό είναι εφικτό και συναφές.
 33.
 Η ετήσια έκθεση προόδου περιγράφει επίσης λεπτομερώς το επίπεδο δημοσιονομικής εκτέλεσης της τομεακής στήριξης. Για τον σκοπό αυτό, το Υπουργείο Οικονομικών της Μαυριτανίας καθιστά διαθέσιμα τα δεδομένα που υποβάλλει σε επεξεργασία στο πλαίσιο της εκτέλεσης του προϋπολογισμού σχετικά με τη χρησιμοποίηση των πόρων της τομεακής στήριξης.
 34.
 Επιπλέον, το κλιμάκιο συντονισμού συντάσσει, σε συνεργασία με τους δικαιούχους φορείς, και υποβάλλει στη μικτή επιτροπή, τελική έκθεση για κάθε μία από τις δράσεις και κάθε ένα από τα έργα που ολοκληρώνονται στο πλαίσιο της τομεακής στήριξης. Η τελική αυτή έκθεση περιλαμβάνει, συγκεκριμένα, τις πραγματικές ή προσδοκώμενες οικονομικές και κοινωνικές επιπτώσεις, τις επενέργειές τους στους αλιευτικούς πόρους, στην απασχόληση και στις επενδύσεις. Υπόδειγμα της έκθεσης περιλαμβάνεται στο τέλος του παρόντος παραρτήματος.
 35.
 Οι εκθέσεις που


text:
αναφέρονται στις παραγράφους 30 και 34 εγκρίνονται από τα Μέρη κατά τη συνεδρίαση της μικτής επιτροπής που έπεται, αντιστοίχως, της περιόδου εκτέλεσης των ετήσιων δραστηριοτήτων ή του οικείου έργου.
 36.
 Η Μαυριτανία υποβάλλει επίσης, πριν από τη λήξη του πρωτοκόλλου, τελική έκθεση σχετικά με την υλοποίηση της τομεακής στήριξης που προβλέπεται από το πρωτόκολλο, στην οποία περιλαμβάνονται τα στοιχεία που αναφέρονται στις παραγράφους 33 και 34 και το τελικό έγγραφο προγραμματισμού της τομεακής στήριξης, ολοκληρωμένο και οριστικοποιημένο.
 37.
 Τα Μέρη συνεχίζουν, εάν κριθεί αναγκαίο, να παρακολουθούν την εκτέλεση της τομεακής στήριξης και μετά τη λήξη του πρωτοκόλλου, ή, ενδεχομένως, σε περίπτωση αναστολής, σύμφωνα με το άρθρο 14 του πρωτοκόλλου. Εντούτοις, τα ποσά που δεν έχουν καταβληθεί από την ΕΕ πριν από τη λήξη του πρωτοκόλλου παραμένουν διαθέσιμα, με στόχο την πλήρη αξιοποίηση των πόρων, για διάστημα έξι μηνών από τη λήξη του πρωτοκόλλου, μετά την παρέλευση του οποίου ακυρώνονται, εφόσον δεν έχουν χρησιμοποιηθεί.
 38.
 Οι δικαιούχοι της τομεακής στήριξης καλούνται από τα Μέρη, τουλάχιστον μία φορά ετησίως, να συμμετάσχουν σε εργαστήριο προγραμματισμού και παρουσίασης των δράσεων που χρηματοδοτούνται από την τομεακή στήριξη.
 39.
 Εάν κριθεί αναγκαίο και μετά από απόφαση της μικτής επιτροπής, είναι δυνατό να προσληφθούν ανεξάρτητοι σύμβουλοι απευθείας από την Ένωση βάσει ειδικής εντολής προκειμένου να διενεργήσουν εξωτερική παρακολούθηση και αξιολόγηση των αποτελεσμάτων του πολυετούς τομεακού προγράμματος. Οι γενικοί όροι αυτής της εντολής συντάσσονται από την Ένωση και εγκρίνονται από τη μικτή επιτροπή.
 Κριτήρια εκταμίευσης
 40.
 Οι πόροι της τομεακής στήριξης που προβλέπονται από το πρωτόκολλο θα καταβληθούν στο ακέραιο για την πρώτη δόση της εφαρμογής του το αργότερο εντός δύο μηνών από την απόφαση έγκρισης του πολυετούς τομεακού προγράμματος από τη μικτή επιτροπή, όπως ορίζεται στο άρθρο 8 παράγραφος 11 στοιχείο α) του πρωτοκόλλου.
 41.
 Η Ένωση διατηρεί το δικαίωμα να επανεξετάσει και/ή να αναστείλει, συνολικά ή εν μέρει, την εκταμίευση των πόρων της τομεακής στήριξης εάν διαπιστωθεί ότι τα επιτευχθέντα αποτελέσματα απέχουν αισθητά από τον προγραμματισμό μετά από την ετήσια αξιολόγηση της μικτής επιτροπής ή σε περίπτωση μη τήρησης των όρων υλοποίησης της τομεακής στήριξης που έχουν καθοριστεί από τη μικτή επιτροπή.
 42.
 Για τα επόμενα έτη, οι πόροι της τομεακής στήριξης θα καταβάλλονται σε ετήσιες δόσεις, σε συνάρτηση με το επίπεδο δημοσιονομικής εκτέλεσης και προόδου προς την επίτευξη των ετήσιων στόχων που έχουν συμφωνηθεί στο πολυετές τομεακό πρόγραμμα για το προηγούμενο έτος.
 43.
 Δημοσιονομική εκτέλεση της τάξης του 75 % για αναλήψεις υποχρεώσεων από τους πόρους της τομεακής στήριξης της πρώτης δόσης, συνεπάγεται καταβολή του 75 % της τομεακής στήριξης που αντιστοιχεί στη δεύτερη δόση, υπό την προϋπόθεση ότι καταγράφεται σαφής πρόοδος στην επίτευξη των ετήσιων στόχων και των αναμενόμενων αποτελεσμάτων όπως περιγράφεται στον ετήσιο και πολυετή προγραμματισμό. Ωστόσο, η καταβολή στο ακέραιο της δεύτερης δόσης πραγματοποιείται μόνον εάν το επίπεδο των πληρωμών αντιστοιχεί τουλάχιστον στο 60 % των διαθέσιμων κονδυλίων βάσει του προγραμματισμού για το πρώτο έτος.
 44.
 Εάν στο τέλος του πρώτου έτους εφαρμογής, η δημοσιονομική εκτέλεση είναι χαμηλότερη του 75 % για τις αναλήψεις υποχρεώσεων, η καταβολή της δεύτερης δόσης της τομεακής


text:
στήριξης αναστέλλεται, για όσο διάστημα οι αναλήψεις υποχρεώσεων από τους πόρους που διατέθηκαν στην πρώτη δόση υπολείπονται του 75 %. Η Μαυριτανία δικαιούται παράτασης έξι μηνών προκειμένου να επιτύχει το συγκεκριμένο επίπεδο αναλήψεων υποχρεώσεων.
 45.
 Ωστόσο, ακόμη και εάν, μετά την εξαμηνιαία αυτή παράταση, οι αναλήψεις υποχρεώσεων συνεχίζουν να υπολείπονται του 75 %, η πληρωμή του δεύτερου έτους θα καταβληθεί. Ωστόσο, το μη χρησιμοποιηθέν ποσό της τομεακής στήριξης του πρώτου έτους αφαιρείται από το συνολικό κονδύλιο της στήριξης που αναφέρεται στο άρθρο 8 του πρωτοκόλλου.
 46.
 Η έγκριση από τη μικτή επιτροπή των εκθέσεων που αναφέρονται στις παραγράφους 30, 35 και 36, καθώς και η διεξαγωγή του εργαστηρίου που προβλέπεται στην παράγραφο 39 αποτελούν προϋποθέσεις για τη μεταφορά από την Ένωση των επόμενων δόσεων της τομεακής στήριξης.
 47.
 Για τα επόμενα έτη εφαρμογής του πολυετούς τομεακού προγράμματος, εφαρμόζονται οι ίδιοι κανόνες (παράγραφοι 43 έως 46). Το κατώτατο επίπεδο αναλήψεων υποχρεώσεων που απαιτούνται για να ενεργοποιηθεί η στο ακέραιο πληρωμή των επόμενων ετών ανέρχεται στο 75 % των πόρων τομεακής στήριξης που έχουν συσσωρευθεί κατά τη διάρκεια των ετών εφαρμογής του πρωτοκόλλου. Σε άλλη περίπτωση, εφαρμόζεται η παράγραφος 46 και αφαιρείται το μη χρησιμοποιηθέν ποσό.
 Επανεξέταση
 48.
 Μετά την έγκριση του πολυετούς τομεακού προγράμματος από την πρώτη μικτή επιτροπή, δεν είναι δυνατό να επέλθουν τροποποιήσεις παρά μόνον εάν είναι δεόντως αιτιολογημένες. Οι τροποποιήσεις εγκρίνονται από τα Μέρη κατά τη συνεδρίαση της μικτής επιτροπής, ή με άλλους τρόπους που αναφέρονται στην παράγραφο 50.
 49.
 Οι προτάσεις τροποποίησης των στόχων, των δράσεων, του χρονοδιαγράμματος, της χρηματοδότησης, των δεικτών, των ετήσιων στόχων και των πηγών επαλήθευσης του πολυετούς τομεακού προγράμματος υποβάλλονται εγγράφως τουλάχιστον δύο μήνες πριν από τη συνεδρίαση της μικτής επιτροπής προς έγκριση από τα Μέρη.
 50.
 Ωστόσο, σε επείγουσες περιπτώσεις, η Μαυριτανία δύναται να αιτηθεί τη διοργάνωση διαβουλεύσεων σχετικά με τη δυνατότητα τροποποίησης του αρχικώς εγκριθέντος τομεακού προγράμματος. Η Ένωση απαντά στο αίτημα εντός 30 ημερών από την ημερομηνία παραλαβής της επιστολής που αιτείται την τροποποίηση και αιτιολογώντας την . Μετά από τις διαβουλεύσεις, τα Μέρη αποφασίζουν εάν πρέπει να συγκληθεί έκτακτη συνεδρίαση της μικτής επιτροπής ή εάν είναι ενδεδειγμένο να απαντηθεί το αίτημα δι’ αλληλογραφίας ή μέσω τηλεδιάσκεψης. Εάν επιλεγεί η τελευταία αυτή διαδικασία, οι τροποποιήσεις που συμφωνούνται καταγράφονται επισήμως στην επόμενη συνεδρίαση της μικτής επιτροπής.
 Προβολή των δραστηριοτήτων
 51.
 Εκτός εάν έχει συμφωνηθεί διαφορετικά, η Μαυριτανία μεριμνά ώστε κάθε δραστηριότητα που πραγματοποιείται στο πλαίσιο της συνιστώσας τομεακής στήριξης να τυγχάνει των ενδεδειγμένων μέτρων επικοινωνίας και προβολής και να μπορεί να συμβάλει στην ανάδειξη των πλεονεκτημάτων της αλιευτικής συμφωνίας. Τα εν λόγω μέτρα καθορίζονται με ευθύνη της Μαυριτανίας και με τη συμφωνία της Ένωσης.
 52.
 Η προβολή των έργων και των δραστηριοτήτων στο πλαίσιο της τομεακής στήριξης μπορεί να εξασφαλιστεί, μεταξύ άλλων με:
 α)
 δημόσια ανακοίνωση των έργων που θα υλοποιηθούν.
 β)
 τηλεοπτικά και ραδιοφωνικά ρεπορτάζ καθώς και δελτία Τύπου που ενημερώνουν για την πρόοδο των έργων και των δραστηριοτήτων.
 γ)
 δημοσιοποίηση εκθέσεων και ολοκληρωμένων μελετών.
 δ)
 χρήση πινακίδων προβολής της ΕΕ.
 ε)
 συμμετοχή του προσωπικού της Αντιπροσωπείας της ΕΕ σε


text:
ενάρξεις, συνέδρια και άλλες εκδηλώσεις.
 στ)
 συμμετοχή του Πρέσβη της ΕΕ στη Μαυριτανία στις επίσημες τελετές εγκαινίων.
 ζ)
 κοινές επιτόπιες αποστολές εκπροσώπων της Μαυριτανίας και της ΕΕ σε σχέση με την υλοποίηση έργων και δραστηριοτήτων.
 53.
 Τα έργα και οι δραστηριότητες περιλαμβάνονται στην έκθεση πεπραγμένων του Υπουργείου.
 54.
 Η Μαυριτανία και η Ένωση θα παρακολουθούν από κοινού την προβολή των δράσεων που χρηματοδοτήθηκαν από την τομεακή στήριξη των προηγούμενων πρωτοκόλλων -και ιδίως του πρωτοκόλλου 2015-2021 – και του πρωτοκόλλου, αν χρειάζεται και με την επιχειρησιακή στήριξη του κλιμακίου συντονισμού.
 ΥΠOΔΕΙΓΜΑ ΠΟΥ ΑΝΑΦΕΡΕΤΑΙ ΣΤΗΝ ΠΑΡΑΓΡΑΦΟ 34 ΤΟΥ ΠΑΡΟΝΤΟΣ ΠΑΡΑΡΤΗΜΑΤΟΣ
 ΕΚΘΕΣΗ ΕΤΗΣΙΑΣ ΠΡΟΟΔΟΥ – ΚΑΤΑΣΤΑΣΗ ΠΡΟΟΔΟΥ ΤΩΝ ΕΡΓΩΝ
 I. Έργα που ξεκινούν στο πλαίσιο της τομεακής στήριξης στη διάρκεια του έτους
 Στο πλαίσιο του έτους [N] του πρωτοκόλλου, [X] έργα ξεκίνησαν και [Y] άλλα έργα συνεχίστηκαν σύμφωνα με τις αποφάσεις που ελήφθησαν στο πλαίσιο της μικτής επιτροπής [μήνας/έτος]. Προς υπενθύμιση, η περιγραφή των έργων, καθώς και τα στάδια προόδου τους εντός προθεσμίας και ο αναμενόμενος αντίκτυπός τους αναφέρονται λεπτομερώς κατωτέρω:
 Έργο 1
 Περιγραφή του έργου
 Κατάσταση προόδου του έργου
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι’ αυτό
 Υπενθύμιση/επικαιροποίηση των αναμενόμενων οικονομικών επιπτώσεων
 Έργο 2
 Περιγραφή του έργου
 Κατάσταση προόδου του έργου
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι’ αυτό
 Υπενθύμιση/επικαιροποίηση των αναμενόμενων οικονομικών επιπτώσεων
 Έργο N
 Περιγραφή του έργου
 Κατάσταση προόδου του έργου
 Υπενθύμιση των προηγούμενων εκταμιεύσεων που πραγματοποιήθηκαν στο πλαίσιο του έργου και της δόσης της τομεακής στήριξης που προορίζεται γι’ αυτό
 Υπενθύμιση/επικαιροποίηση των αναμενόμενων οικονομικών επιπτώσεων
 II. Σύνοψη των έργων που ξεκίνησαν κατά το έτος Ν
 Συνοπτικός πίνακας που περιλαμβάνει τα επίπεδα υλοποίησης των δεικτών παρακολούθησης που έχουν οριστεί στο πλαίσιο του τρέχοντος έτους καθώς και τις χρηματοοικονομικές ροές των έργων σύμφωνα με τον μορφότυπο που ακολουθεί:
 Έργο
 Συνολικό ποσό προοριζόμενο για το έργο (EUR)
 Αναληφθέντα ποσά κατά το έτος Ν (MRU)
 Καταβληθέντα ποσά κατά το έτος (MRU)
 Δείκτης παρακολούθησης για τη διάρκεια του έργου
 Στόχος του δείκτη για το έτος Ν
 Ποσοστό επίτευξης του δείκτη κατά το έτος N
 Έργο 1
 Έργο 2
 Έργο N
 Σύνολο
 III. Υποβολή των έργων για το έτος N+1
 Πίνακας που παρουσιάζει τις δράσεις που πρόκειται να υλοποιηθούν στη διάρκεια του επόμενου έτους (έτος Ν + 1):
 Έργο
 Συνολικό ποσό προοριζόμενο για το έργο (EUR)
 Δράσεις για ανάληψη υποχρεώσεων κατά το έτος N+1
 Ποσό για ανάληψη υποχρεώσεων κατά το έτος N+1
 Ποσά ήδη διατεθέντα στο έργο έως το έτος Ν
 Δείκτης παρακολούθησης
 Υπενθύμιση ποσοστού επίτευξης του δείκτη κατά το έτος N-1
 Στόχος του δείκτη για το έτος Ν + 1
 Έργο 1
 Έργο 2
 Έργο N
 Σύνολο
 ΠΑΡΑΡΤΗΜΑ 3
 ΠΑΡΑΚΟΛΟΥΘΗΣΗ ΤΗΣ ΑΛΙΕΥΤΙΚΗΣ ΠΡΟΣΠΑΘΕΙΑΣ ΕΝΤΟΣ ΤΗΣ ΑΠΟΚΛΕΙΣΤΙΚΗΣ ΟΙΚΟΝΟΜΙΚΗΣ ΖΩΝΗΣ ΤΗΣ ΜΑΥΡΙΤΑΝΙΑΣ
 ΥΠOΔΕΙΓΜΑ
 ΕΤΗΣΙΑ ΕΚΘΕΣΗ ΣΧΕΤΙΚΑ ΜΕ ΤΙΣ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ ΕΝΤΟΣ ΤΗΣ ΑΠΟΚΛΕΙΣΤΙΚΗΣ ΟΙΚΟΝΟΜΙΚΗΣ ΖΩΝΗΣ ΤΗΣ ΜΑΥΡΙΤΑΝΙΑΣ, ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 6 ΤΟΥ ΠΡΩΤΟΚΟΛΛΟΥ
 [ΗΜΕΡΟΜΗΝΊΑ ΤΗΣ ΈΚΘΕΣΗΣ]
 1. ΕΙΣΑΓΩΓΗ
 Η παρούσα έκθεση συντάχθηκε κατ’ εφαρμογή του άρθρου 4 του πρωτοκόλλου,


text:
προκειμένου να διασφαλιστεί η τακτική παρακολούθηση της αλιευτικής προσπάθειας στην αλιευτική ζώνη και να ελεγχθεί η εξέλιξη του πλεονάσματος, όπως ορίζεται στο άρθρο 62 της Σύμβασης των Ηνωμένων Εθνών για το Δίκαιο της Θάλασσας και αφού ληφθεί υπόψη η ικανότητα αλίευσης των εθνικών στόλων της Μαυριτανίας.
 2. ΠΕΡΙΟΔΟΣ
 Η παρούσα έκθεση καλύπτει την ακόλουθη ετήσια περίοδο: 1η Ιανουαρίου 202x – 31 Δεκεμβρίου 202y.
 3. ΣΚΑΦΗ ΠΟΥ ΑΛΙΕΥΟΥΝ ΕΝΤΟΣ ΤΗΣ ΑΠΟΚΛΕΙΣΤΙΚΗΣ ΟΙΚΟΝΟΜΙΚΗΣ ΖΩΝΗΣ ΣΤΗ ΔΙΑΡΚΕΙΑ ΤΗΣ ΠΕΡΙΟΔΟΥ ΑΝΑΦΟΡΑΣ
 Οι αριθμοί αλιευτικών σκαφών για τα οποία έχουν χορηγηθεί άδειες αλιείας για αλίευση εντός της Αποκλειστικής Οικονομικής Ζώνης (ΑΟΖ) της Μαυριτανίας κατά την περίοδο αναφοράς παρουσιάζονται στον πίνακα που ακολουθεί:
 ΠΙΝ. 1 – Κατανομή των αδειών ανά τύπο αλιείας και ανά καθεστώς
 Τυπος αλιειας
 (1)
 Καθεστως εθνικης σημαιας
 (2)
 Καθεστως ξενης σημαιας
 (3)
 Αριθμός σκαφών με σημαία Μαυριτανίας
 Αριθμός σκαφών με ξένη σημαία
 Αλιεία μικρής κλίμακας
 A
 E
 i
 Παράκτια αλιεία
 B
 F
 j
 Αλιεία στην ανοικτή θάλασσα
 C
 G
 k
 Σύνολα
 d =a+b+c
 h =e+f+g
 l =i+j+k
 Μερικό σύνολο σκαφών με σημαία Μαυριτανίας
 D
 Μερικό σύνολο σκαφών με ξένη σημαία
 m=h+l
 Σύνολο σκαφών που αλιεύουν εντός της ΑΟΖ
 n=d+m
 (1)
 Βλ. άρθρο 13 του διατάγματος 2015-159, με το οποίο τίθεται σε ισχύ ο νόμος 017-2015 σχετικά με τον κώδικα αλιείας, ή κείμενα αντικατάστασης.
 (2)
 Βλ. άρθρο 26 του διατάγματος 2015-159, με το οποίο τίθεται σε ισχύ ο νόμος 017-2015 σχετικά με τον κώδικα αλιείας, ή κείμενα αντικατάστασης.
 (3)
 Βλ. άρθρο 27 του διατάγματος 2015-159, με το οποίο τίθεται σε ισχύ ο νόμος 017-2015 σχετικά με τον κώδικα αλιείας, ή κείμενα αντικατάστασης.
 4. ΣΥΝΟΛΙΚΑ ΕΠΙΤΡΕΠΟΜΕΝΑ ΑΛΙΕΥΜΑΤΑ
 Κατ’ εφαρμογή του άρθρου 4 παράγραφος 2 του πρωτοκόλλου, τα TAC, που καθορίζονται σύμφωνα με τη μαυριτανική νομοθεσία (1), παρουσιάζονται στους πίνακες που ακολουθούν:
 ΠΙΝ. 2 – Κατανομή των TAC (συνολικά και ανά καθεστώς) ανά τύπο αλιείας, κατηγορίες πόρων και τύπο παραχώρησης
 Τύπος αλιείας
 Κατηγορίες πόρων
 Τύπος παραχώρησης
 Τύπος δικαιωμάτων
 TAC
 Κατανομή TAC
 Σύνολο
 (τόνοι)
 Καθεστώς εθνικής σημαίας
 (τόνοι)
 Καθεστώς ξένης σημαίας
 (τόνοι)
 Αλιεία μικρής κλίμακας
 Α1. Κεφαλόποδα
 Αλιεία μικ. κλιμ. κεφαλόποδα
 Συλλογικές ποσοστώσεις
 A2. Οστρακόδερμα
 Αλιεία μικ. κλιμ. οστρακόδερμα
 Συλλογικές ποσοστώσεις
 Α3. Βενθικοί ιχθύες
 Αλιεία μικ. κλιμ. βενθικοί ιχθ.
 Συλλογικές ποσοστώσεις
 Α4. Πελαγικοί ιχθύες
 Αλιεία μικ. κλιμ. πελαγικοί ιχθ.
 Συλλογικές ποσοστώσεις
 Παράκτια αλιεία
 C1. Κεφαλόποδα
 Παράκτια αλιεία κεφαλόποδα
 Ατομική ποσόστωση
 C2. Οστρακόδερμα
 Παράκτια αλιεία οστρακόδερμα
 Ατομική ποσόστωση
 C3. Βενθικοί ιχθύες
 Παράκτια αλιεία βενθικοί ιχθ.
 Ατομική ποσόστωση
 C4. Πελαγικοί ιχθύες
 Παράκτια αλιεία Πελαγικοί ιχθ. τoμ. 1: γρι-γρι μήκους κάτω των 26m
 Ατομική ποσόστωση
 Παράκτια αλιεία Πελαγικοί ιχθ. τoμ. 2: γρι-γρι μήκους από 26 έως 40m
 Παράκτια αλιεία Πελαγικοί ιχθ. τoμ. 3: γρι-γρι και μηχανότρατες πελαγικής αλιείας μήκους 40 έως 60m
 Αλιεία στην ανοικτή θάλασσα
 H1. Πελαγικοί ιχθύες
 Αλιεία στην ανοικτή θάλασσα Πελαγικοί ιχθ.
 Ατομική ποσόστωση
 H2. Τόννοι
 Αλιεία στην ανοικτή θάλασσα Τόννοι
 Ατομική ποσόστωση
 H3. Κεφαλόποδα
 Αλιεία στην ανοικτή θάλασσα Κεφαλόποδα
 Ατομική ποσόστωση
 H4. Γαρίδες
 Αλιεία στην ανοικτή θάλασσα Γαρίδες
 Ατομική ποσόστωση
 H5. Μερλούκιοι
 Αλιεία στην ανοικτή θάλασσα Μερλούκιοι
 Ατομική ποσόστωση
 H6. Βενθοπελαγικοί ιχθύες εκτός του μερλούκιου
 Αλιεία στην ανοικτή θάλασσα Βενθοπελαγικοί ιχθ.
 Ατομική ποσόστωση
 H7. Κοκκινοαστακός